ועדת הכספים, כנסת 19, פרוטוקול מספר 424, 2014-09-30 13:05

ניסן סלומינסקי: אנחנו ממשיכים את ישיבת ועדת הכספים.

בועז טופורובסקי: אין ייעוץ משפטי.

ניסן סלומינסקי: לא צריך.

עיסאווי פריג': תתחיל עם ההעברות שאין עליהן מחלוקת.

יצחק כהן: אין דבר כזה.

יצחק כהן: מה עם היועצים המשפטיים?

ניסן סלומינסקי: בהעברות כספיות בדרך כלל הם אינם.

משה גפני: אדוני היושב ראש, אלה ההעברות שיש?

ניסן סלומינסקי: לא.

ניסן סלומינסקי: אלה השתיים הראשונות שקשורות לדרום ואחר כך יש את ההמשך.

משה גפני: חברון זה נקרא דרום?

ניסן סלומינסקי: לא יודע.

ניסן סלומינסקי: אין לי מושג.

ניסן סלומינסקי: תכף נשמע.

משה גפני: ועד היישוב.

משה גפני: זה קשור למע"מ אפס.

יצחק כהן: מחליפים מזוודות על כל דבר.

יצחק כהן: אין לכם בושה.

יצחק כהן: נפגשים בתחנת רכבת צפון ומחליפים מזוודות.

יצחק כהן: סחטנים.

יצחק כהן: בישיבות הקדושות אתם הולכים לפגוע?

יצחק כהן: מה זה הדבר הזה?

משה גפני: שני מיליון שקלים תמורת מע"מ אפס.

סתיו שפיר: אני מבקשת הצעה לסדר.

ניסן סלומינסקי: רגע.

ניסן סלומינסקי: אני רוצה לפתוח ולומר שיש שתי העברות כספיות שהייתי מאוד רוצה לעשות אותן היום.

משה גפני: זה ברור.

משה גפני: אורית סטרוק ביקשה.

משה גפני: שני מיליון שקלים לוועד ישני חברון.

משה גפני: איפה אורית סטרוק?

ניסן סלומינסקי: עכשיו אני מבקש ברצינות.

יצחק כהן: משה, מתנחלים, אל תרגיז אותו.

משה גפני: אני אגיד לך מה הציבור אומר.

ניסן סלומינסקי: אתה תגיד מה הציבור אומר ואתה יכול לעשות זאת בפנים או בחוץ, איך שתרצה, אבל אנחנו לפי הסדר.

ניסן סלומינסקי: אני אומר שוב.

ניסן סלומינסקי: יש שתי העברות שהייתי מאוד רוצה להעביר אותן.

ניסן סלומינסקי: האחת היא בנושא של ניצולי השואה והשנייה היא של עובדי תע"ש.

ניסן סלומינסקי: אלה שתי העברות שהייתי רוצה להעביר.

יצחק כהן: אפשר לקבל את החומר?

ניסן סלומינסקי: תעבירו את כל החבילה.

ניסן סלומינסקי: מאחר שהן לא עברו בנוהל שהכנסת קבעה, שבפגרה צריך ארבעה ימים, הייעוץ המשפטי אמר שגם אם כל חברי הוועדה - - -

סתיו שפיר: איפה הייעוץ המשפטי?

סתיו שפיר: הייעוץ המשפטי לא צריך להיות נוכח בוועדה?

ניסן סלומינסקי: בדרך כלל בהעברות הכספיות, לא.

יצחק כהן: לא נכון.

יצחק כהן: דווקא בהעברות הכספיות הם צריכים להיות כי לפעמים הן שקריות.

סתיו שפיר: בעיקר בעקבות הדברים שנחשפו בשנה האחרונה.

ניסן סלומינסקי: מאחר ואין ארבעה ימים, לכן אני לא רשאי להעלות לא את תע"ש וגם לא את ניצולי השואה.

סתיו שפיר: הייעוץ המשפטי נמצא בבניין?

ניסן סלומינסקי: אני לא יודע להגיד לך.

ניסן סלומינסקי: לכן יכול להיות שבשבוע הבא נצטרך לקיים ישיבה.

ניסן סלומינסקי: שאלתי את היועץ המשפטי של הכנסת, גם אם כל חברי הוועדה מסכימים, הוא אמר לי לא.

ניסן סלומינסקי: גם אני אבקש מהיושב ראש של הכנסת, הוא אמר לי שאין לי דרך.

בועז טופורובסקי: אבל אם יש העברה דחופה ממש?

בועז טופורובסקי: זה עניין של חיים ומוות.

ניסן סלומינסקי: היה לי דיון ארוך דרך הייעוץ המשפטי שלנו שכל פעם התייעץ עם איל.

בועז טופורובסקי: אי אפשר לקרוא למישהו?

בועז טופורובסקי: הם לא נמצאים כאן?

ניסן סלומינסקי: תאמין לי שהיה לי אתם דוח שיח ארוך.

ניסן סלומינסקי: כנראה שבשבוע הבא, אני עוד אודיע באיזה יום, אנחנו נקיים ישיבה נוספת.

יצחק כהן: בגלל שהתרשלת ולא העברת ארבעה ימים קודם?

בועז טופורובסקי: לא, לא התרשלנו.

יצחק כהן: לא אתה.

ניסן סלומינסקי: מי שירצה, יבוא.

יצחק כהן: מה זה מי שירצה יבוא?

יצחק כהן: אנחנו רוצים לבוא ולראות את ההעברה.

יצחק כהן: לפעמים הטייטל הוא ניצולי שואה אבל מתחת לזה יש התנחלויות.

יצחק כהן: רוצים לראות.

ניסן סלומינסקי: נעביר את זה לפני כן.

משה גפני: אני מבקש להתייחס לעניין הזה.

יעקב ליצמן: מאיפה אנחנו יודעים שאין שם מנהרות?

ניסן סלומינסקי: את הפנייה של תע"ש קיבלתם אבל גם במקרה הזה לא היו ארבעה ימים.

סתיו שפיר: לא קיבלנו את הפנייה של ניצולי השואה.

ניסן סלומינסקי: תקבלו אותה.

ניסן סלומינסקי: לא קיבלתם ולכן אני לא יכול להעלות אותה עכשיו גם אם כולם יסכימו.

סתיו שפיר: אתה מציג את זה כאן כאילו יש איזושהי בעיה והייעוץ המשפטי מתנגד לזה שיועבר כסף לניצולי שואה.

סתיו שפיר: בפועל לא קיבלנו שום פנייה כזאת.

ניסן סלומינסקי: אני לא אומר את זה.

ניסן סלומינסקי: אני אומר שרציתי להעלות את זה עכשיו, נכון שלא העברתי את הפנייה, אבל אין לי יכולת.

ניסן סלומינסקי: נקודה.

ניסן סלומינסקי: מה עוד את רוצה שאני אגיד?

ניסן סלומינסקי: אני לא מאשים אף אחד.

אלעזר שטרן: מה זה הכסף של ניצולי השואה?

ניסן סלומינסקי: 350 מיליון שקלים.

אלעזר שטרן: אני יכול להציע לך משהו?

סתיו שפיר: עוברים לאיזה משרד?

סתיו שפיר: לקרן לניצולי שואה?

סתיו שפיר: למי?

ניסן סלומינסקי: אמרתי ליועץ שאני אעשה את זה.

ניסן סלומינסקי: הוא אמר שאני אעשה אבל זה לא יהיה חוקי ולא יוכלו לשחרר את הכסף.

ניסן סלומינסקי: אני אמנם התווכחתי אתו על תע"ש כאשר מדובר בחצי מיליארד שקלים למשכורות אבל הוא אמר לי שזה לא יהיה חוקי.

בועז טופורובסקי: זה מסתמך על שתי החלטות, האחת של הוועדה עצמה, והשנייה, על כינוס הוועדה בפגרה.

בועז טופורובסקי: הנה, התכנסנו ואנחנו כאן.

ניסן סלומינסקי: תאמין לי ששאלתי.

ניסן סלומינסקי: הרי שלחתי גם את התע"ש שלושה ימים לפני והוא לא נותן.

ניסן סלומינסקי: הוא אומר שזה לא יהיה חוקי.

בועז טופורובסקי: אני מנסה להבין.

בועז טופורובסקי: לגבי שתי ההעברות האלה תהיה ישיבה בשבוע הבא?

ניסן סלומינסקי: תהיה ישיבה בשבוע הבא על שני הנושאים האלה.

ניסן סלומינסקי: אני חושב שזה חשוב.

זבולון כלפה: למה אי אפשר לקיים את הדיון היום ולאשר בעוד יום או יומיים?

יצחק כהן: אי אפשר.

זבולון כלפה: הדיון יתקיים היום, ההצבעה תהיה היום והתחולה תהיה בעוד יום-יומיים.

ניסן סלומינסקי: אתה לא יכול להצביע.

יעקב ליצמן: יש עוד עצה.

יעקב ליצמן: אפשר לבקש רביזיה ולהוריד את הרביזיה.

אלכס מילר: אפשר לאשר היום ולחתום בעוד יומיים.

ניסן סלומינסקי: לא.

ניסן סלומינסקי: הוא אומר שההצבעה לא תופסת.

משה גפני: אני מבקש להתייחס לזה.

סתיו שפיר: אני מבקשת הצעה לסדר.

ניסן סלומינסקי: קצר.

יעקב ליצמן: האם כל חברי הבית היהודי הולכים לקבל שני מיליון שקלים עבור מע"מ אפס?

יעקב ליצמן: לא יעלה על הדעת שרק שני מיליון שקלים.

ניסן סלומינסקי: רבותיי, את העברות הכספיות יציג מי שיציג וכל מי שרוצה לדבר, יירשם.

בועז טופורובסקי: אתה יודע באיזה יום בשבוע הבא תתקיים הישיבה?

ניסן סלומינסקי: עוד מעט אני אסתכל ביומן.

ניסן סלומינסקי: לא הספקתי.

ניסן סלומינסקי: אני מבקש מכל חבר כנסת שירצה לדבר על העברה כספית, שיירשם ויקבל זכות דיבור.

יצחק כהן: אני מבקש להירשם לכל ההעברות.

ניסן סלומינסקי: לא.

ניסן סלומינסקי: תירשם כל פעם.

ניסן סלומינסקי: אחרי התייחסות חברי הכנסת יהיו תשובות ונקיים את ההצבעות.

משה גפני: אדוני היושב ראש, אני ביקשתי להתייחס למה שאמרת.

משה גפני: החלק הזה של מה שאתה אומר על תע"ש, אתה אומר שאתה רוצה לעשות ישיבה בשבוע הבא, תעשה ישיבה בשבוע הבא.

משה גפני: זה ערב סוכות.

משה גפני: בסדר.

משה גפני: אין בעיה.

משה גפני: יש דברים שלא שנויים במחלוקת.

ניסן סלומינסקי: תע"ש וניצולי שואה.

ניסן סלומינסקי: שני הדברים האלה בלבד.

ניסן סלומינסקי: רק על שני הדברים האלה.

משה גפני: על תע"ש וניצולי שואה?

ניסן סלומינסקי: רק על זה.

משה גפני: עוד לא קיבלנו את ההעברה לגבי ניצולי השואה.

ניסן סלומינסקי: לא.

ניסן סלומינסקי: עוד לא.

ניסן סלומינסקי: אני אחלק את זה.

ניסן סלומינסקי: הוא לא נתן לי כי אחרת הייתי מביא את זה.

משה גפני: תע"ש וניצולי שואה.

משה גפני: אני לא יודע מה יש בהעברה של ניצולי השואה, אבל בהעברה לתע"ש כולנו תומכים.

משה גפני: אם אלה ניצולי שואה ואין בעיה עם זה, כולנו תומכים.

ניסן סלומינסקי: להערכתי כולנו תומכים.

משה גפני: תע"ש זה סיום של סיפור ארוך מאוד שהתנהל כאן בוועדה.

משה גפני: זה כבוד לוועדה ואין בעיה.

משה גפני: לגבי ההעברה הזאת של הפיצויים לדרום.

ניסן סלומינסקי: עוד מעט נגיע לזה.

משה גפני: זה עולה היום?

ניסן סלומינסקי: כן.

משה גפני: לגבי הפנייה הזאת עברו ארבעה ימים?

ניסן סלומינסקי: ודאי.

ניסן סלומינסקי: עוד מעט נגיע לזה.

משה גפני: כולנו להירשם לדיבור.

ניסן סלומינסקי: סתיו, את רצית?

סתיו שפיר: כן.

סתיו שפיר: ראשית, הנוהל שאתה קבעת לפני שנה אמר שאנחנו נקבל את הבקשות להעברות תקציביות שבוע מראש על מנת שנוכל להעביר שאלות למשרד האוצר, בדרך כלל עד יום ראשון בשעה מוסכמת ולקבל את התשובות עד יום שני.

סתיו שפיר: מאחר וההעברות האלה הגיעו אלינו יום לפני החג, זה לא השאיר מספיק ימי עבודה כדי להפנות שאלות בזמן הנתון ואנחנו לא קיבלנו תשובות מהאוצר.

סתיו שפיר: לכן אני מבקשת שהיום את הדיון נקיים בצורה הכי יסודית שאפשר.

סתיו שפיר: אני מקווה שפקידי האוצר הביאו גם תשובות טובות.

סתיו שפיר: יש כאן הרבה דברים שנשארים מאוד מעומעמים.

סתיו שפיר: דבר שני.

סתיו שפיר: לגבי התנהלות הוועדה.

סתיו שפיר: לא יכול להיות שבזמן שמשרד האוצר וועדת הכספים נמצאים במשא ומתן בהוראת בית המשפט העליון על מנגנון השינויים בתקציב השנתי, מתחייבים לנהלים כאלה ואחרים, מעבירים טיוטות כאלה ואחרות ועושים הסדרים, אבל בזמן שהדבר הזה מתרחש כל ההתנהלות כאן בוועדה נשארת בדיוק אותו הדבר כפי שהייתה.

סתיו שפיר: אין ייעוץ משפטי בוועדה, אין מספיק זמן, לא מקבלים תשובות מהאוצר, אין מספיק מידע, מגיעים אלינו דפים עם אמירה האומרת שעוברים שישה מיליון שקלים מענקים לרשויות מקומיות.

סתיו שפיר: משרד האוצר עדיין לא הבין שהוא צריך לפרט איזה רשויות מקומיות?

סתיו שפיר: באמת אתם צריכים להגיע לכאן כדי שאני אשאל אתכם?

סתיו שפיר: אי אפשר להעביר את המידע הזה בדפי ההסבר?

סתיו שפיר: מה זה הדבר הזה?

סתיו שפיר: על מה אנחנו מנהלים משא ומתן?

סתיו שפיר: הלכתם ואמרתם לבית המשפט העליון שאתם עשיתם סדרה של פגישות ומקדמים נוהל חדש אבל בפועל כאן בוועדה אין נוהל חדש ולאין כלום אלא ממשיכים כאן באותה שיטה עקומה של הסתרת היעד האמיתי של כספי הציבור האלה.

סתיו שפיר: איך הוועדה לוקחת על זה אחריות?

סתיו שפיר: ניסן, יש לך הזדמנות לשנות את זה ולייצר מנגנון שהוא שקוף יותר והוא טוב יותר והוא ישתמש בקופת המדינה בצורה יעילה יותר אבל במקום לעשות את זה, אתה בא לכאן וגורם לכולנו כאן להרגיש רע על זה שהם לא יכולים עכשיו להעביר כסף שכולנו היינו רוצים להעביר לניצולי השואה.

סתיו שפיר: אתה מנסה ללחוץ על נקודות רגישות.

סתיו שפיר: הרי לא לשם כך נועד המנגנון אלא הוא נועד על מנת לייעל את התהליך ולהפוך אותו ליותר נכון.

סתיו שפיר: הוא לא נועד כדי להסתיר את כל הקומבינות שלכם.

סתיו שפיר: אני מבקשת את תגובתך לדבר הזה ושיבואו לכאן יועצים משפטיים.

ניסן סלומינסקי: טוב.

סתיו שפיר: מה זה טוב?

סתיו שפיר: למה שלא יהיו כאן יועצים משפטיים?

יצחק כהן: ניסן, יש כאן העברות תקציביות שנויות במחלוקת.

ניסן סלומינסקי: אנחנו עוד לא הגענו להעברות תקציביות.

יצחק כהן: אני עברתי עליהן.

יצחק כהן: יש כאן העברות תקציביות שנויות במחלוקת.

יצחק כהן: יש כאן הרבה דברים שדורשים הסבר, גם הסבר משפטי, ואני לא חושב שאפשר לקיים את ישיבת הוועדה בלי יועצים משפטיים.

יצחק כהן: מה שאני אומר, שיירשם בפרוטוקול כי כנראה שהפרוטוקול הזה יוצג בבג"ץ.

יצחק כהן: שיירשם שאין כאן יועצים משפטיים בדיון על סעיפים כל כך מהותיים.

ניסן סלומינסקי: טוב, בסדר.

ניסן סלומינסקי: סיימנו.

ניסן סלומינסקי: נתחיל עכשיו עם ההעברות.

יצחק כהן: מה עם היועצים המשפטיים?

ניסן סלומינסקי: בבקשה, פניות מספר 211 ו-212.

<יוסי עדס: רפרנט פנים, אגף התקציבים.

<יוסי עדס: אנחנו מדברים על פניות 211 ו-212.

<יוסי עדס: הפנייה נועדה להעברת סכום כולל של חמישים מיליון שקלים, מתוכם עשרים מיליון בהסטות פנימיות.

<יוסי עדס: כל זה לטובת שיפוי וסיוע לרשויות בגין ההוצאות שנגרמו להן בעקבות מבצע צוק איתן.

<יוסי עדס: זה בהתאם להחלטת ממשלה 1897 מיום 24 ביולי 2014.

יצחק כהן: יש פירוט?

<יוסי עדס: אני אסביר.

<יוסי עדס: החלטת הממשלה קבעה שיוקם צוות מוניציפאלי בשיתוף משרד ראש הממשלה, משרד הפנים, משרד האוצר, משרד המשפטים.

<יוסי עדס: בהתאם לכך הצוות מתכנס ובוחן את הפניות של הרשויות בנוגע להוצאותיהן שנגרמו בעקבות המבצע.

<יוסי עדס: כפי שנקבע בהחלטת הממשלה, הצוות טרם סיים את עבודתו הסופית וכאשר הוא יסיים, יהיה את הפירוט המלא של הסכום המלא שתקבל כל רשות.

<יוסי עדס: עד כה רשויות קיבלו מקדמות בסך שלושים מיליון שקלים.

יצחק כהן: איזה רשויות?

משה גפני: באיזה קילומטר?

<יוסי עדס: שלושים מיליון השקלים הועברו לרשויות שהן בתחום של עד ארבעים קילומטרים מגבול רצועת עזה.

יצחק כהן: זאת אומרת, גם אשקלון ואשדוד.

<יוסי עדס: גם אשקלון ואשדוד.

יצחק כהן: אין פירוט שאומר מה כל אחת קיבלה?

<יוסי עדס: יש את הסכומים של המקדמות שקיבלו הרשויות.

יצחק כהן: למה לא קיבלנו?

סתיו שפיר: בבקשה פרט אותם.

ניסן סלומינסקי: שאלת והוא יגיד.

יצחק כהן: היה צריך להניח את זה בפנינו.

<יוסי עדס: לא העברתי כיוון שזה לא הסכום הסופי.

יצחק כהן: לא משנה.

יצחק כהן: תעביר את מה שיש לך.

<יוסי עדס: הסכום הסופי ייקבע על ידי הצוות שטרם סיים את עבודתו.

יצחק כהן: נוכל לראות את מה שהעברת?

מיכל בירן: אנחנו רוצים לדעת מה עבר בינתיים ואם יש לך את הנתונים, מה הבעיה לתת לנו אותם?

יצחק כהן: מה היו הקריטריונים?

יצחק כהן: מי קבע שהם יקבלו?

עיסאווי פריג': מה הדרישות?

ניסן סלומינסקי: זה לא ילך כך.

ניסן סלומינסקי: בבקשה תפרט את המקדמות ואחר כך תסביר.

יצחק כהן: לא, שלא יפרט.

יצחק כהן: שיחלק לנו את הדף.

ניסן סלומינסקי: יש לכם כאן נייר שאפשר בינתיים לצלם?

יצחק כהן: ומה היו הקריטריונים לחלוקה.

<יוסי עדס: יש כאן את המקדמות.

ניסן סלומינסקי: המקדמות זה לא קריטריונים.

יצחק כהן: בטח קריטריונים.

יעקב ליצמן: השר החדש ישנה את זה.

עיסאווי פריג': אתה חושב שיהיה שר חדש?

יעקב ליצמן: בטח.

<יוסי עדס: בשלב ראשון, על מנת שנוכל להעביר סכום מידי לרשויות, אלה שהעבירו את הבקשות, הוחלט שהמקדמות יחולקו על בסיס קריטריונים.

<יוסי עדס: את הקריטריונים קבע משרד הפנים.

<יוסי עדס: המקדמות האלה יילקחו בחשבון במסגרת עבודת הצוות שבוחן את הבקשות הפרטניות של הרשויות על ההוצאות שהיו להן בפועל.

<יוסי עדס: כמו שאמרתי, בשלב ראשון המקדמות היו בסך של שלושים מיליון שקלים.

<יוסי עדס: יש כאן את הסכומים שקיבלה כל רשות ואני אעביר את זה לוועדה.

סתיו שפיר: תפרט לנו בבקשה.

סתיו שפיר: אנחנו לא קיבלנו את זה מראש.

סתיו שפיר: תפרט לנו לפרוטוקול.

ניסן סלומינסקי: נצלם את זה.

ניסן סלומינסקי: אם אתם רוצים, הוא יצלם את זה עכשיו.

סתיו שפיר: איזה רשויות היו כלולות במקדמות?

יעקב ליצמן: היה קיצוץ במענקים לרשויות.

ניסן סלומינסקי: ב-פלט?

יעקב ליצמן: כן.

ניסן סלומינסקי: זה משהו אחר.

יעקב ליצמן: הבקשה הזאת היא מלפני חודש.

סתיו שפיר: זה באמת משגע שמגיעים לכאן בלי מידע מוקדם.

סתיו שפיר: איך אנחנו אמורים לנהל דיון רציני כשאנחנו לא מקבלים את המידע?

סתיו שפיר: אנחנו דרשנו שהכספים האלה יועברו לרשויות המקומיות בדרום כבר לפני חודש וחצי ועד לרגע זה הם לא ראו לנכון להעביר לנו את המידע לאן עברו המקדמות.

ניסן סלומינסקי: ב-פלט שהיה, במיליארד ו-800 מיליון, יש מיליארד וחצי לביטחון ועוד 350 מיליון לדרום.

ניסן סלומינסקי: עוד לא קיבלנו את ההעברה ולכן אני לא יודע איך זה מתחלק.

יעקב ליצמן: שם היה קיצוץ ב-פלט.

ניסן סלומינסקי: לא יודע להגיד.

יעקב ליצמן: אני יודע.

ניסן סלומינסקי: בכל אופן, כאן הם יחלקו את זה וברגע שיחלקו, אנחנו נדע לאן זה עובר ולפי מה.

יעקב ליצמן: אני שואל משהו אחר.

יעקב ליצמן: התאריך של זה הוא מלפני חודש, קרוב לחודש.

יעקב ליצמן: לפני כחודש, לפי הזיכרון שלי – בגילי בהחלט אפשר לטעות - היו כאן שינויים ב-פלט.

יעקב ליצמן: האם לא היו על זה קיצוצים?

ניסן סלומינסקי: אני לא יודע להגיד לך.

ניסן סלומינסקי: אני לא חושב שהיו קיצוצים.

ניסן סלומינסקי: אני לא יודע על זה.

יעקב ליצמן: על מענקי האיזון של הרשויות.

ניסן סלומינסקי: אנחנו עוד מעט מצלמים את סך המקדמות.

<יוסי עדס: הסכומים האלה הם רק מקדמות והם לא משקפים בהכרח את הסכום הסופי.

ניסן סלומינסקי: לפי מה בסופו של דבר יחלקו?

<יוסי עדס: הסכום הסופי יהיה בהתאם לבקשות והבחינה, כפי שיבחן הצוות שנקבע בהחלטת הממשלה.

ניסן סלומינסקי: זאת אומרת, כרגע אתם לא יודעים ואחרי שהצוות יחליט, החלוקה הסופית תעבור אלינו.

<יוסי עדס: אחרי שהצוות יחליט, נעביר את החלוקה הסופית.

עיסאווי פריג': יש לכם העברה לגבי הסכום הסופי?

יעקב ליצמן: אתם תחלקו את זה לפני החג?

גילה גמליאל: חבר הכנסת ליצמן שואל אתם תחלקו את זה לפני החג.

<יוסי עדס: זה תלוי אם הפנייה תאושר.

<יוסי עדס: אם היא תאושר, אני מניח שלא תהיה בעיה להעביר לפני החג.

סתיו שפיר: באר שבע למשל שעלויות ההוצאות שלה ביום היו, אם אני לא טועה, 800 אלף שקלים ביום לחימה.

סתיו שפיר: אושר לה עד כה שני שלישים מסכום הפיצוי אבל הכסף הזה עוד לא עבר.

סתיו שפיר: אתה מדבר כאן עכשיו על כספים שעוברים וזה הכסף שהם כבר יודעים שאושר להם או שיש כאן העברה נוספת של תקציב?

<יוסי עדס: לא הבנתי את השאלה.

יעקב ליצמן: ראיתי.

יעקב ליצמן: אתה ישנוני.

סתיו שפיר: אושר לכם סכום של משהו כמו עשרה מיליון שקלים.

סתיו שפיר: האם הכסף הזה כבר עבר?

<יוסי עדס: לא.

סתיו שפיר: זה חלק ממה שמועבר עכשיו או שזה עוד לא עובר?

<יוסי עדס: הם קיבלו מקדמה.

<יוסי עדס: המקדמה שהם קיבלו היא של כ-3.4 מיליון שקלים.

<יוסי עדס: ההשלמה תיעשה בהתאם לעבודת הצוות.

סתיו שפיר: 3.4 מיליון שקלים כבר עברו אליהם?

<יוסי עדס: 3.4 מיליון שקלים כבר עברו.

סתיו שפיר: זה לא אושר בוועדה.

<יוסי עדס: ה-3.4 מיליון שקלים, היות ורצינו להעביר מוקדם, השתמשנו בתקציבים אחרים שהיו קיימים במשרד הפנים, מתוך זה 15 מיליון אנחנו נשלים עכשיו בפנייה הבאה.

סתיו שפיר: אני מדברת עכשיו רק על באר שבע.

סתיו שפיר: 3.4 מיליון שקלים העברתם מתקציבים אחרים של משרד הפנים?

יעקב ליצמן: סתיו, אולי תחכי שהוא יחלק את הנייר עם החלוקה.

סתיו שפיר: מאיפה אמורה להגיע התוספת?

<יוסי עדס: התוספת היא בפנייה הזאת של החמישים מיליון שקלים.

סתיו שפיר: לא המקדמות.

סתיו שפיר: איך מתחלקת התוספת?

<יוסי עדס: לשם כך הצוות צריך לסיים את עבודתו ולקבוע.

סתיו שפיר: לפי מה קבעתם כאן את המספרים?

<יוסי עדס: את החמישים מיליון?

סתיו שפיר: כן.

<יוסי עדס: זאת המסגרת שנקבעה בשלב זה.

<יוסי עדס: בהחלטת הממשלה גם נאמר שתיקבע מסגרת.

סתיו שפיר: על פי מה נקבעה המסגרת?

סתיו שפיר: מי החליט שאלה חמישים מיליון שקלים?

<יוסי עדס: המסגרת היא לא חמישים מיליון אלא היא שמונים מיליון.

סתיו שפיר: מי החליט שהיא שמונים מיליון ועל סמך מה?

<יוסי עדס: זאת המסגרת שנקבעה כרגע בתיאום בין שר האוצר לבין שר הפנים.

סתיו שפיר: נקבעה על סמך מה?

סתיו שפיר: איזה קריטריונים?

סתיו שפיר: לפי מה זרקתם את המספר הזה?

סתיו שפיר: מישהו עשה הגרלה ובחר שמונים מיליון או שהייתה שם חשיבה?

<יוסי עדס: על בסיס אומדן.

סתיו שפיר: ניסן, זאת השאלה המרכזית.

ניסן סלומינסקי: לא, היא לא השאלה המרכזית.

סתיו שפיר: גם אותך זה צריך לעניין.

ניסן סלומינסקי: זה לא צריך לעניין אם היו קובעים תשעים או חמישים מיליון.

סתיו שפיר: למה?

ניסן סלומינסקי: מה זה שייך?

סתיו שפיר: כי זה לא נשמע הפיצוי המתאים בהתאם לדרישות הרשויות ואני רוצה להבין לפי מה נקבע המספר הזה.

ניסן סלומינסקי: קבעו מספר.

סתיו שפיר: לפי מה?

<יוסי עדס: על בסיס אומדן של הבקשות שהתקבלו.

<יוסי עדס: אומדן ראשוני.

<יוסי עדס: מאחר והצוות לא סיים את עבודתו, קבעו בשלב זה את המסגרת הזאת.

סתיו שפיר: כמה רשויות מתחלקות בשמונים מיליון השקלים?

<יוסי עדס: כארבעים רשויות.

סתיו שפיר: ארבעים רשויות מתחלקות בשמונים מיליון שקלים?

יעקב ליצמן: כן, אבל יכול להיות שאחת תקבל חצי מהסכום.

<יוסי עדס: גם זה עוד לא סופי.

עיסאווי פריג': מה הצפי הסופי?

עיסאווי פריג': יש לכם צפי שנלקח בחשבון בתקציב 2015?

<יוסי עדס: הצפי.

<יוסי עדס: להערכתי המסגרת אמורה להספיק.

עיסאווי פריג': אם כן, הצפי של פיצוי רשויות הדרום הוא שמונים מיליון שקלים.

<יוסי עדס: זה להוצאות הישירות.

<יוסי עדס: מעבר לכך, הממשלה קיבלה שתי החלטות גדולות מאוד ליישובי עוטף עזה והדרום בהיקף כולל של יותר משלושה מיליארד שקלים.

ניסן סלומינסקי: 3.3 מיליארד.

סתיו שפיר: 300 מיליון בשנה.

<יוסי עדס: 300 מיליון בשנה, זאת רק החלטה אחת.

<יוסי עדס: יש שתי החלטות.

זבולון כלפה: במסגרת אותה התייחסות שלכם מול הרשויות, אתה אומר שהמסגרת הכוללת הצפויה של הרשויות.

<יוסי עדס: ההוצאות הישירות בעקבות צוק איתן והן מוכרות.

<יוסי עדס: הצוות עדיין לא סיים את עבודתו אבל להערכתי זה הסכום.

זבולון כלפה: חלק גדול מהפעילות של אותן רשויות, הן נעזרו בלא מעט גופים ועמותות שונות שבאות מחלקים שונים ברחבי הארץ.

זבולון כלפה: מישהו לוקח גם את זה בחשבון?

<יוסי עדס: כספי תרומות ועמותות לא נלקחים בחשבון.

<יוסי עדס: אלה לא הוצאות של הרשויות.

ניסן סלומינסקי: זה לא הדיון עכשיו.

גילה גמליאל: איך אתה מזרז את ההליך?

ניסן סלומינסקי: מחלקים עכשיו את רשימת המקדמות.

<יוסי עדס: המקדמות חולקו בשני שלבים.

<יוסי עדס: לכן אלה שתי רשימות.

משה גפני: אלה המקדמות לרשויות?

<יוסי עדס: כן.

<יוסי עדס: כל פעם הקצאה של 15 מיליון שקלים.

ניסן סלומינסקי: הוא אומר שזה לא מה שישקף את הסכום הסופי שכל אחד יקבל.

סתיו שפיר: הר חברון הוא בדרום?

סתיו שפיר: למה מועצה אזורית הר חברון קיבלה מקדמה על צוק איתן?

זבולון כלפה: גברת סתיו שפיר, זה בתוך הארבעים קילומטרים.

יעקב ליצמן: תלוי איך אתה מודד את המטרים.

זבולון כלפה: מי שמכיר את הדרום יודע שהר חברון הוא בתוך הארבעים קילומטרים.

עיסאווי פריג': אבל הוא לא חלק.

זבולון כלפה: הייתי שמח שישנו את המפה ושהיא תהיה יותר גדולה.

בועז טופורובסקי: היא קיבלה יותר מגן יבנה?

ניסן סלומינסקי: יש מועצה אזורית ויש מועצה מקומית.

ניסן סלומינסקי: אלה שני דברים שונים.

בועז טופורובסקי: יותר מאשכול, יותר מחוף אשקלון.

עיסאווי פריג': זה מעניין.

ניסן סלומינסקי: דבר עם שר האוצר.

סתיו שפיר: שער הנגב, בני שמעון, כל אלה קיבלו פחות.

סתיו שפיר: תסבירו לי בבקשה את הקריטריונים למקדמות האלה.

<יוסי עדס: הקריטריונים נקבעו על ידי משרד הפנים.

<יוסי עדס: הם נקבעו על בסיס אוכלוסייה, על בסיס סוציו אקונומי וחוות דעת של הממונה על המחוז.

ניסן סלומינסקי: כולם קיבלו את הדף וכולם הסתכלו בו.

עיסאווי פריג': יש לנו שאלות לגבי מה שקיבלנו.

ניסן סלומינסקי: אין מצווה.

ניסן סלומינסקי: זה לא מע"מ אפס שצריך למשוך את הזמן.

גילה גמליאל: הסכומים האלה כבר שולמו?

ניסן סלומינסקי: כן.

ניסן סלומינסקי: אלה המקדמות.

ניסן סלומינסקי: ההעברה היא של חמישים מיליון.

סתיו שפיר: אני חייבת להבין שוב את הקריטריונים האלה.

סתיו שפיר: מועצה אזורית הר חברון, יש לה 6,400 תושבים.

ניסן סלומינסקי: מי זאת נציגת משרד הפנים?

<לילי פיינטוך: אני.

ניסן סלומינסקי: את רוצה להוסיף משהו?

סתיו שפיר: אני רוצה לשאול לגבי הקריטריונים.

ניסן סלומינסקי: דקה.

סתיו שפיר: הוא הסביר כאן קריטריונים בעניין אוכלוסייה וזה לא תואם את המספרים.

סתיו שפיר: מועצה מקומית הר חברון, יש 6,400 תושבים.

סתיו שפיר: 6,400 תושבים במועצה האזורית הר חברון לעומת 14 אלף תושבים במועצה אזורית חוף אשקלון.

סתיו שפיר: תסבירו לי את הפער ולמה חוף אשקלון בסוף מקבלת כמקדמות 92 אלף שקלים והר חברון מקבלת במקדמות 176 אלף שקלים.

עיסאווי פריג': לא.

עיסאווי פריג': היא מקבלת 450 אלף שקלים.

עיסאווי פריג': גם בפעימה השנייה היא מקבלת 276 אלף שקלים.

עיסאווי פריג': הר חברון קיבלה 400 ומשהו אלף שקלים.

סתיו שפיר: יש עוד דף?

עיסאווי פריג': כן.

עיסאווי פריג': יש עוד דף.

סתיו שפיר: אם כך, תסבירו לנו את הקריטריונים.

<לילי פיינטוך: קצת קשה לי כי אין לי כאן את הרשימות.

<לילי פיינטוך: אין לי את הרשימה של הקריטריונים עצמם אבל בגדול מה שחשוב להגיד זה שכרגע בשלב ראשון חילקנו פעמיים לפי קריטריונים של גודל אוכלוסייה, סוציו אקונומי, חוות דעת והיה עוד איזה קריטריון.

<לילי פיינטוך: בסופו של דבר החלוקה הזאת היא חלוקה קריטריונאלית שנעשתה לגבי שתי המקדמות הראשונות.

<לילי פיינטוך: הסיומת שלה תהיה באותה ועדה בין-משרדית שתוקם בה ריכזנו את הדרישות של הרשויות עצמן ועליהן אנחנו נותנים את הכסף.

<לילי פיינטוך: זאת אומרת, גם אותה הר חברון קיבלה 400 והיא תבקש 700, סביר להניח שבסוף היא תקבל 700 ושער הנגב יוכל לבקש ארבעה מיליון ותקבל כנראה ארבעה מיליון אם זה עומד בקריטריונים.

סתיו שפיר: לפי מה חולקו המקדמות?

<לילי פיינטוך: לפי גודל אוכלוסייה.

סתיו שפיר: אנחנו מדברים כאן על חוף אשקלון עם אוכלוסייה יותר גדולה, עם פגיעה הרבה יותר קשה במהלך צוק איתן שאי אפשר להשוות בין שתי המועצות ועם הוצאות הרבה יותר גדולות של הרשויות.

סתיו שפיר: איך אתם יכולים לחלק כך את הסכומים?

גילה גמליאל: אם אפשר להעיר הערה.

גילה גמליאל: מצד אחד חברת הכנסת סתיו שפיר בצדק רוצה להבין את השקיפות לגבי ההתנהלות.

גילה גמליאל: מצד שני אנחנו מאוד רוצים להעביר את הכספים האלה ליישובים ולעשות זאת עוד לפני החגים.

גילה גמליאל: אבל אנחנו רוצים להבין מכם, אם אתם יכולים, מה הקריטריונים מלבד מספר אוכלוסייה.

גילה גמליאל: יש לכם עוד קריטריונים נוספים.

גילה גמליאל: אולי תחדדו אותם ונוכל לעבור הלאה.

סתיו שפיר: אם אתם מציגים קריטריונים שלא עובדים, תציגו לנו את המספרים.

סתיו שפיר: יכול להיות שהטעות אצלנו.

סתיו שפיר: גודל האוכלוסייה, אני רואה כאן הבדל מאוד גדול.

אלעזר שטרן: זה באמת נראה מוזר.

<יוסי עדס: השאלה לגבי חוף אשקלון.

אלעזר שטרן: לא, השאלה היא לא לגבי חוף אשקלון.

<יוסי עדס: חוף אשקלון היא דוגמה כי בחוף אשקלון יש הרבה יותר תושבים אבל חוף אשקלון הוא בתחום האפס עד שבע והיה לה סיוע נוסף, מעבר להקצאה הזאת.

סתיו שפיר: איזה סיוע?

<יוסי עדס: בהחלטת הממשלה יש גם סיוע שוטף לעוטף עזה לשנת 2014, הוצאות ביטחון שוטפות והם מקבלים כל שנה מענק.

<יוסי עדס: בנוסף הייתה השנה, ב-2014, הגדלה, עוד לפני שהמבצע הוכרז כמבצע צוק איתן.

<יוסי עדס: הייתה הגדלה לאותן רשויות בעוטף עזה בסכום נוסף.

<יוסי עדס: לכן זה נלקח בחשבון עת עשו את ההקצאה של המקדמות, של השלושים מיליון שקלים, ולעוטף עזה חישבו את זה באופן שונה.

סתיו שפיר: מקדמה על סך כמה?

סתיו שפיר: מענק על סך כמה?

סתיו שפיר: דבר אתנו בבקשה במספרים.

סתיו שפיר: אי אפשר עם כל התיאוריות האלה באוויר.

אלעזר שטרן: אני אגיד לך עוד משהו.

אלעזר שטרן: אחרי החטיפה העברנו גם להר חברון.

עיסאווי פריג': תענה לחבר הכנסת אלעזר שטרן.

עיסאווי פריג': זה מעניין.

אלעזר שטרן: אני לא מבין את זה.

אלעזר שטרן: ניסן, למה אי אפשר להגיד לנו את האמת?

סתיו שפיר: עושים צחוק.

אלעזר שטרן: מורחים אותנו.

ניסן סלומינסקי: מאיזו בחינה?

אלעזר שטרן: שיגידו לנו את האמת.

אלעזר שטרן: יש כאן הסכמים ויש כאן אני לא יודע מה.

ניסן סלומינסקי: איזה הסכמים?

ניסן סלומינסקי: על מה?

ניסן סלומינסקי: יושב כאן שר האוצר ושר הפנים.

סתיו שפיר: איפה יושבים שר האוצר ושר הפנים?

ניסן סלומינסקי: הם אמרו.

ניסן סלומינסקי: מי קבע את הדברים האלה?

<יוסי עדס: המסגרת של השמונים מיליון נקבעה כך: בהחלטת הממשלה נאמר שיינתן סכום בהיקף שייקבע.

<יוסי עדס: כמו שנאמר בהחלטת הממשלה הסכום כולל גם את המקדמות של השלושים מיליון.

<יוסי עדס: בנוסף, בסיכום בין שר הפנים ושר האוצר נקבע שבשלב זה תינתן תוספת של עוד חמישים מיליון שקלים כמסגרת לסיוע.

<יוסי עדס: ככל שהצוות יסיים את עבודתו, נדע את הדברים.

סתיו שפיר: את כל הדברים האלה כבר אמרת.

סתיו שפיר: עברו מקדמות.

סתיו שפיר: אנחנו נפרק את זה רגע.

סתיו שפיר: לפני פחות מחודש נחשף שהחטיבה להתיישבות השקיעה בשנה האחרונה במועצה אזורית הר חברון בערך פי מאה ממה שהיא השקיעה במועצה האזורית חוף אשקלון.

ניסן סלומינסקי: הוא נותן לך את התשובה.

ניסן סלומינסקי: מה את רוצה?

ניסן סלומינסקי: יש קריטריון.

סתיו שפיר: אנחנו מדברים על הבדל של בין 1,417 שקלים לתושב לבין 12 שקלים לתושב.

סתיו שפיר: הלכו בצורה חסרת פרופורציה.

עיסאווי פריג': 3,000 אנשים מקבלים כמו עשרים אלף אנשים?

עיסאווי פריג': מה הקריטריונים?

יעקב ליצמן: קריית מלאכי מקבלת יותר.

ניסן סלומינסקי: אתה מדבר על המקדמות ולא על התשלום.

יעקב ליצמן: למקדמות אין קריטריונים.

ניסן סלומינסקי: אלה מקדמות.

ניסן סלומינסקי: אומרים לך.

ניסן סלומינסקי: זה כתוב.

אלעזר שטרן: אם נתנהג כך, בסוף גם יצלמו אותנו בשירותים ולא רק בבתי קפה.

יעקב ליצמן: לכן הולכים להחליף את הקואליציה.

סתיו שפיר: ניסן, אתה שם אותנו כאן בבעיה מאוד קשה.

סתיו שפיר: תודה ליועצת המשפטית שהצטרפה.

סתיו שפיר: אתה מעמיד אותנו בבעיה מאוד קשה.

סתיו שפיר: כולנו רוצים להעביר את הכסף לדרום במהירות האפשרית.

ניסן סלומינסקי: תמיד רוצים ואף פעם לא רוצים.

סתיו שפיר: כאן אנחנו רואים חוסר פרופורציה בו עובר למועצה אזורית שנמצאת בשטחים וקיבלה השנה מענקים מהחטיבה להתיישבות.

סתיו שפיר: תושב במועצה האזורית הר חברון קיבל 1,417 שקלים.

ניסן סלומינסקי: לא קיבלה שום דבר.

סתיו שפיר: תושב חוף אשקלון קיבל 12 שקלים.

ניסן סלומינסקי: עשי לי טובה.

ניסן סלומינסקי: כל הנתונים האלה הם שקריים לחלוטין.

סתיו שפיר: אנחנו מדברים על מועצה אחת שיש בה 6,500 תושבים לעומת מועצה אחרת שיש בה 14 אלף ומשהו תושבים.

סתיו שפיר: משום מה המועצה השנייה שהייתה חשופה בקו האש לא מקבלת מקדמה.

סתיו שפיר: איך זה יכול להיות?

ניסן סלומינסקי: את כל הזמן מביאה נתונים שקריים.

סתיו שפיר: שקריים?

סתיו שפיר: אלה הנתונים של החשבות הכללית.

סתיו שפיר: אלה נתונים רשמיים של משרד האוצר.

ניסן סלומינסקי: מהשמאל הקיצוני את מביאה נתונים כל הזמן.

סתיו שפיר: אלה נתונים רשמיים של משרד האוצר.

סתיו שפיר: אם משרד האוצר הוא שמאל קיצוני, כנראה שיש בקיעים הרבה יותר גדולים בקואליציה ממה שחשבנו.

סתיו שפיר: אלה הנתונים הרשמיים של משרד האוצר.

סתיו שפיר: תעצור את הדיון ותבקש מהם לדעת על סמך מה נקבעו הקריטריונים האלה.

ניסן סלומינסקי: שאלת שאלות והתשובות לא מתאימות.

ניסן סלומינסקי: אז לא מתאימות.

סתיו שפיר: הוא לא ענה תשובות.

ניסן סלומינסקי: גפני, בבקשה.

ניסן סלומינסקי: ענה תשובות שלא מתאימות לך.

סתיו שפיר: הוא לא ענה תשובות.

סתיו שפיר: תרחיב לנו בבקשה ותאמר איך הקריטריונים האלה מתחלקים.

ניסן סלומינסקי: לא.

ניסן סלומינסקי: אתה לא עונה.

ניסן סלומינסקי: עכשיו גפני מדבר.

סתיו שפיר: מה זה אתה לא עונה?

סתיו שפיר: לא נתת הזדמנות לשאול שאלות לפני הישיבה.

סתיו שפיר: אתה חייב לתת הזדמנות בזמן הישיבה לשאול את השאלות.

ניסן סלומינסקי: נתתי לך עכשיו.

ניסן סלומינסקי: את שואלת.

סתיו שפיר: אבל הוא לא עונה לי.

ניסן סלומינסקי: הוא ירשום והוא יענה לכולם בסוף.

סתיו שפיר: ירשום ויענה לי מתי?

ניסן סלומינסקי: עוד מעט.

ניסן סלומינסקי: מותר לו.

ניסן סלומינסקי: גמרנו.

ניסן סלומינסקי: די.

סתיו שפיר: התשובה שלו הייתה שיש קריטריונים בהתאם לאוכלוסייה.

סתיו שפיר: אני רוצה שהוא יפתח את הקריטריונים האלה ויראה לי איך על פי הקריטריונים המספרים האלה מסתדרים.

<יוסי עדס: אני רוצה להוסיף.

ניסן סלומינסקי: אתה תרשום את השאלות ותענה בסוף.

ניסן סלומינסקי: גפני.

ניסן סלומינסקי: השאלות יחזרו על עצמן.

משה גפני: אדוני היושב ראש, אני חושב שכולנו תומכים בעניין הזה שצריך לסייע לרשויות המקומיות בעקבות מבצע צוק איתן.

משה גפני: הרשויות סבלו מהמצב הזה ואפשר גם לדרג את מי שסבל יותר ומי שסבל פחות.

משה גפני: זה בסדר.

משה גפני: אני על כל פנים חושב, גם כאיש אופוזיציה, שצריך לתמוך בעניין הזה.

משה גפני: כל זה עד שהתחלנו לקרוא את המספרים.

משה גפני: התחלנו לקרוא את המספרים ואין מנוס מלחשוד שהכניסו כאן דברים שהם לא קשורים לנושא של מבצע צוק איתן אלא הם נושאים אחרים לגמרי.

משה גפני: המועצה האזורית הר חברון קיבלה 413 אלף שקלים בעוד שהמועצה האזורית חוף אשקלון שסבלה הרבה יותר ממנה, בכלל לא השוואה, מבחינת ירי הטילים והמציאות של המנהרות, קיבלה פחות.

ניסן סלומינסקי: אני לא יודע.

ניסן סלומינסקי: הר חברון אצלי מופיע עם 176 אלף שקלים.

משה גפני: 413 אלף שקלים.

סתיו שפיר: תסתכל על שני הדפים.

עיסאווי פריג': יש שתי פעימות.

עיסאווי פריג': עוד אמר 15 מיליון שקלים כל פעימה.

עיסאווי פריג': נכון?

<יוסי עדס: כן.

משה גפני: 413 אלף שקלים.

סתיו שפיר: זה בנוסף על כך שבמה

סתיו שפיר: לך המבצע הרשויות ביהודה ושומרון קיבלו תוספת של עשרים מיליון שקלים לחוסן חברתי.

משה גפני: ניסן, אני פשוט חיברתי את שתי ההעברות, את שתי המקדמות שקיבלו.

משה גפני: הר חברון קיבלו 413 אלף שקלים בעוד שחוף אשקלון קיבלה 278 אלף שקלים.

משה גפני: זאת אומרת, זה אפילו בנראות לא בסדר.

משה גפני: אם מבחינת התקציב הזה שהוא מיועד למבצע צוק איתן, חוף אשקלון סבלה ללא הכר לעומת הר חברון.

משה גפני: הר חברון, בסדר, אלה ישובים שנמצאים בשטחים.

ניסן סלומינסקי: ראיתי שהמועצה האזורית לכיש קיבלה 470 ומשהו אלף שקלים.

ניסן סלומינסקי: אלה מקדמות.

ניסן סלומינסקי: אני לא יודע להגיד לך את כל הפרטים.

משה גפני: אבל אין מציאות כזאת.

ניסן סלומינסקי: הוא עוד מעט ייתן תשובות כי השאלות הן אותן שאלות.

גילה גמליאל: נציג משרד הפנים, השאלה חוזרת על עצמה.

ניסן סלומינסקי: אני רוצה שקודם כולם יסיימו לשאול.

משה גפני: בוודאי אתה כיושב ראש וגם אנחנו צריכים לדעת לפי איזה קריטריון זה נעשה.

משה גפני: אנחנו תומכים בעניין הזה אבל לא יכול להיות שפתאום יסתירו כאן איזה דבר.

ניסן סלומינסקי: יש עוד מישהו שרוצה להתייחס?

ניסן סלומינסקי: אלעזר.

אלעזר שטרן: אתמול בלילה ראיתי בטלוויזיה שאספו מאה אלף שקלים לעקוב אחרי חברי כנסת בדובנוב 8 ובכל המקומות האלה.

ניסן סלומינסקי: מה?

גילה גמליאל: מי עושה את זה?

אלעזר שטרן: אני אסביר לכם.

גילה גמליאל: לא שמעתי את השערורייה הזאת.

אלעזר שטרן: אני צפיתי בטלוויזיה כי הייתה תכנית על ספר יונה.

אלעזר שטרן: כנראה שדובנוב 8 זה מקום שנפגשים בו גם חברי כנסת.

אלעזר שטרן: אני לא יושב שם כי הוא לא כשר.

אלעזר שטרן: אני מקסימום ישבתי הרבה בדובנוב 7.

אלעזר שטרן: הבעיה היא השקיפות שלנו.

משה גפני: זה לא בסדר.

משה גפני: אתה אמרת שתסביר לנו מה זה.

עיסאווי פריג': תסביר כדי שנבין.

גילה גמליאל: תסביר.

אלעזר שטרן: בגלל תלונות על שקיפות של חברי כנסת.

אלעזר שטרן: אני חושב שהיוזמה הזאת אין לה מקום.

עיסאווי פריג': מה הקשר לדובנוב?

אלעזר שטרן: זאת דוגמה.

אלעזר שטרן: אני רוצה להגיד את התחושה שלי והיא שמאחורי הר חברון – וכבר אמרתי שכל פעם אתם תוקעים אותנו ומכריחים אותנו להיות נגד אנשים טובים – בהר חברון יש אולי שני ישובים שהם מגרדים את הארבעים קילומטרים.

אלעזר שטרן: זאת אומרת, אלה לא 4,000 תושבים אלא אלה 300 תושבים שהיו בתוך הארבעים קילומטרים.

אלעזר שטרן: על אלה אנחנו עכשיו צריכים לבוא כאן ולהתעמת מול ישובים שבאוזניים שלנו שמענו את השמות שלהם מאתיים פעמים עם האזעקות שהיו שם כאשר בהר חברון זה לא היה.

אלעזר שטרן: תנו להיות טיפה ישרים.

אלעזר שטרן: באמת, תגידו לנו.

אלעזר שטרן: רוצים לתת, שישימו.

אלעזר שטרן: צריכים לקדם את ההתיישבות בדרום הר חברון, יש ראש מועצה חדש, צריך לעזור לו אבל תגידו.

ניסן סלומינסקי: אין לי מושג.

ניסן סלומינסקי: אני לא יודע על זה ואפילו לא ראיתי את הרשימה.

גילה גמליאל: יש קריטריונים או אין קריטריונים?

סתיו שפיר: גם יושב ראש הוועדה לא ראה את הרשימה לפני הדיון?

משה גפני: כל פעם שאתה מחייך כך, אתה מסתיר משהו או שאתה באמת לא יודע?

יעקב אשר: הוא מ-יישני חברון.

יעקב אשר: הוא ישן והוא לא יודע.

סתיו שפיר: ניסן, יש דרך פשוטה לענות על זה.

סתיו שפיר: שיוסי פשוט יגדיר במספרים מה היו הקריטריונים.

ניסן סלומינסקי: שאלת.

ניסן סלומינסקי: אל תחזרי שוב על השאלה.

סתיו שפיר: תפרט את הקריטריונים.

ניסן סלומינסקי: אל תחזרי שוב.

סתיו שפיר: אני רוצה לוודא שהוא שמע ושאני אקבל תשובה.

ניסן סלומינסקי: תן תשובות על מה שנשאלת ואחר כך נצביע.

ניסן סלומינסקי: אם הציבור יחשוב לא, לא יעבירו את הפנייה.

ניסן סלומינסקי: אם הוא יחשוב כן, היא תעבור.

סתיו שפיר: אולי נפריד.

סתיו שפיר: אני מציעה שנפריד את ההעברה הזאת למספר העברות כך שנדע בדיוק לאיזה רשויות הכסף עובר.

סתיו שפיר: התחבולה הזאת של להעביר הרבה דברים ביחד לא יכולה להיות.

ניסן סלומינסקי: בסדר.

ניסן סלומינסקי: שאלת את השאלה.

ניסן סלומינסקי: נגמר.

סתיו שפיר: ניסן, עם כל הכבוד, זה שאתה לא מתעצבן כמוני ממה שקורה כאן.

<יוסי עדס: התייחסו כאן הרבה לחוף אשקלון.

<יוסי עדס: אני אומר שלגבי הרשויות מאפס עד שבע, הם קיבלו מעבר להקצאה הזאת סכומים נוספים לפי החלטת הממשלה בהיקף של 13 מיליון שקלים, החלטת הממשלה לחיזוק החוסן הביטחוני ליישובי עוטף עזה ושדרות.

גילה גמליאל: אלה תוספות?

<יוסי עדס: זה היה עוד לפני המבצע.

משה גפני: הייתה העברה כאן בוועדה?

<יוסי עדס: הייתה תוספת של 12.5.

משה גפני: הייתה העברה של הכסף הזה כאן בוועדה?

סתיו שפיר: לא.

<יוסי עדס: לא הייתה העברה בוועדה.

<יוסי עדס: הם קיבלו תקציבים נוספים וזה נלקח בחשבון בעת ההקצאה של המקדמות.

סתיו שפיר: איזה תקציבים נוספים?

סתיו שפיר: תפרט בבקשה.

<יוסי עדס: החלטת הממשלה היא 13 מיליון שקלים.

<יוסי עדס: לעוטף הזה, מעבר להחלטת הממשלה, עוד 12.5 מיליון שקלים.

סתיו שפיר: מתי?

<יוסי עדס: אין לי את התאריך המדויק, אבל זה היה ממש בשלבים המוקדמים.

משה גפני: איך העבירו כסף?

משה גפני: מאיפה התקציב?

גילה גמליאל: אתם יכולים לומר לנו מה הקריטריונים?

<יוסי עדס: לכלל הרשויות - הכלילו גם את עוטף עזה אבל נתנו להם משקל בהתחשב במה שהם קיבלו כבר לפני כן - נלקח בחשבון גודל האוכלוסייה, אשכול חברתי-כלכלי וחוסן כלכלי של הרשויות שזאת התלות של הרשות במענק האיזון.

<יוסי עדס: השקלול של כל הפרמטרים האלה במשקלות שונים נתן את התוצאה של המקדמות בהתחשב בהיקף שהיה שלושים מיליון שקלים.

עיסאווי פריג': גם לפי זה לא תגיע לסכום.

<יוסי עדס: זה התחשיב שנעשה על ידי משרד הפנים.

סתיו שפיר: יוסי, קח בבקשה את שתי המועצות המקומיות עליהן דיברנו, חוף אשקלון לעומת הר חברון, כדוגמה ותפרט לי איך הקריטריונים משפיעים על הסכום הזה.

<יוסי עדס: על זה עניתי.

<יוסי עדס: אם רוצים את התחשיב המפורט, אין לי כאן את התחשיב המלא.

סתיו שפיר: תשיג לנו את התחשיב המלא.

סתיו שפיר: למה לא העברת לנו את זה ביחד עם הטבלאות האלה לפני הדיון?

<יוסי עדס: אני יכול להעביר את התחשיב.

<יוסי עדס: אין לי אותו כאן כרגע.

סתיו שפיר: אתה יכול לבקש עכשיו שיעבירו לנו את זה במהלך הדיון כדי שנוכל להצביע על זה בלב שלם?

<יוסי עדס: למשרד הפנים יש את התחשיב המלא.

סתיו שפיר: משרד הפנים, האם אפשר להעביר לנו את זה עכשיו במהלך הדיון בבקשה?

ניסן סלומינסקי: אני לא יודע אם הם יצליחו להעביר את זה או לא.

ניסן סלומינסקי: שמענו גם את התגובה לגבי ההבדלים של הישובים שקיבלו תוספות מעבר לזה.

סתיו שפיר: מה שהוא ציין כאן, הסכומים, אלה 25 מיליון שקלים שהלכו לכל עוטף עזה ויישובי הדרום שהוא טוען כמקדמה אבל אנחנו לא יודעים את החלוקה ולא יודעים כלום.

סתיו שפיר: שוב, אם אנחנו משווים את זה, יוצא שהמועצה האזורית הר חברון קיבלה חלק מהעשרים מיליון שעברו לחוסן חברתי בתחילת המבצע ביהודה ושומרון.

סתיו שפיר: גם את זה אפשר להגיד.

סתיו שפיר: בואו לא נעמיד את זה מול זה כי לא נראה שהחסרתם את העשרים מיליון מסכום המקדמות.

סתיו שפיר: בבקשה, תתכבדו ותעבירו לחברי הוועדה טבלה מסודרת עם כל הקריטריונים ואיך הקריטריונים האלה באים לידי ביטוי בחלוקת הכספים הזאת כי זה פשוט לא נראה הגיוני בשום צורה.

סתיו שפיר: אם אי אפשר לעשות בזה הגיון, תפרידו את הכספים ובואו נעביר רשות-רשות כך שנוודא שהכסף באמת מגיע לרשויות.

ניסן סלומינסקי: רבותיי, אני מעלה את זה להצבעה.

סתיו שפיר: לא.

סתיו שפיר: אני מבקשת התייעצות סיעתית.

ניסן סלומינסקי: חבר'ה, זה לא מע"מ אפס שמצווה למשוך את הזמן.

סתיו שפיר: זאת ממש לא משיכת זמן.

סתיו שפיר: זאת דאגה לכך שתושבי הדרום יקבלו את הכסף שמגיע להם.

ניסן סלומינסקי: לא דיברתי עליך.

ניסן סלומינסקי: עשי לי טובה.

סתיו שפיר: זאת דאגה לתושבי הדרום.

סתיו שפיר: זה שלך לא אכפת מהדרום וכל מה שאכפת לך זה יהודה ושומרון, אל תנצל את היכולות שלך כאן כדי למחוק את הדרום מהמפה.

ניסן סלומינסקי: עשי לי טובה.

ניסן סלומינסקי: די.

סתיו שפיר: תן לנו עכשיו התייעצות סיעתית.

סתיו שפיר: אני לא חושבת שאפשר להתקדם בצורה כזאת.

ניסן סלומינסקי: שמענו את דעתך עם השמאל הקיצוני שאת מייצגת.

סתיו שפיר: השמאל הקיצוני?

ניסן סלומינסקי: כן.

סתיו שפיר: הנתונים הם של משרד האוצר.

סתיו שפיר: משרד האוצר הוא שמאל קיצוני?

סתיו שפיר: משרד האוצר הוא בשמאל הקיצוני?

ניסן סלומינסקי: לא.

ניסן סלומינסקי: נתונים שקריים.

סתיו שפיר: אלה הנתונים של החשבות הכללית.

ניסן סלומינסקי: את מוכנה שאני אגיד לך נתונים של הלשכה המרכזית לסטטיסטיקה?

סתיו שפיר: הנתונים של החשבות הכללית לא מקובלים עליך?

ניסן סלומינסקי: את רוצה שאני אעביר לך את הנתונים של הלשכה המרכזית לסטטיסטיקה?

סתיו שפיר: הנתונים של החשבות הכללית לא מקובלים עליך?

סתיו שפיר: הנתונים של משרד האוצר לא מקובלים עליך?

סתיו שפיר: משרד האוצר הוא ארגון שמאל קיצוני?

ניסן סלומינסקי: מועצה אזורית אשכול מקבלת ומוציאה 18 אלף שקלים לנפש.

סתיו שפיר: על איזה נתונים אתה מדבר?

ניסן סלומינסקי: הנתונים של הלשכה המרכזית לסטטיסטיקה.

סתיו שפיר: אנחנו מדברים כאן על העברות כספים מהחטיבה להתיישבות.

ניסן סלומינסקי: לעומת 8,300 שקלים לנפש.

ניסן סלומינסקי: את שמה לב להבדל?

סתיו שפיר: תדבר על הנתונים של החטיבה להתיישבות.

סתיו שפיר: אל תבלבל כאן אנשים.

ניסן סלומינסקי: מה זה החטיבה להתיישבות?

ניסן סלומינסקי: על מה את מדברת?

סתיו שפיר: העברנו לשם השנה קרוב ל-700 מיליון שקלים.

סתיו שפיר: איך הנתונים האלה מתחלקים בין הישובים השונים?

סתיו שפיר: אתה חולק על הנתונים שפרסמה החשבות הכללית?

ניסן סלומינסקי: אני חולק על מה שאת כל הזמן אומרת.

סתיו שפיר: אתה חולק על הנתונים שפרסמה החשבות הכללית?

ניסן סלומינסקי: אני יודע מה המקור שלך.

ניסן סלומינסקי: ראינו את הדברים.

סתיו שפיר: אתה חולק על הנתונים שפרסמה החשבות הכללית?

סתיו שפיר: כן או אל?

ניסן סלומינסקי: את חולקת על הנתונים של הלשכה המרכזית לסטטיסטיקה?

סתיו שפיר: לא, חלילה.

סתיו שפיר: אתה לא מדבר אתי על הנתונים של החטיבה להתיישבות.

ניסן סלומינסקי: אני רוצה להקריא לך את הנתונים של הלשכה המרכזית לסטטיסטיקה.

סתיו שפיר: אבל זאת לא החטיבה להתיישבות.

ניסן סלומינסקי: אני אקריא עוד דבר אחד.

סתיו שפיר: באמת, ניסן, כמה אפשר לבלבל את העובדות?

ניסן סלומינסקי: את מבלבלת את העובדות.

סתיו שפיר: אתה הסתרת מאתנו כאן בוועדה את המספרים האמיתיים ועכשיו אתה שוב משתף פעולה עם נוסחאות ההסתרה האלה.

ניסן סלומינסקי: אני ממש משתף פעולה.

ניסן סלומינסקי: אני ממש שר הפנים ושר האוצר.

ניסן סלומינסקי: טוב, חבל על הזמן.

סתיו שפיר: אתה מחויב לתת לי התייעצות סיעתית.

ניסן סלומינסקי: בסדר.

ניסן סלומינסקי: התייעצות סיעתית עד 14:00.

ניסן סלומינסקי: שש דקות.

ניסן סלומינסקי: אנחנו מחדשים את הישיבה.

ניסן סלומינסקי: מי בעד אישור פניות מספר 211 ו-212?

סתיו שפיר: ניסן, אני חייבת להגיד שאתה מציב אותנו בבעיה מאוד קשה כי כולנו כאן רוצים להצביע ושהכסף יעבור כמה שיותר מהר לדרום אבל אתם דחפתם כאן העברות כספים פוליטיים ולא פרופורציונאליים.

סתיו שפיר: אתם מחייבים עכשיו את הוועדה להצביע ולאשר את הכספים האלה.

סתיו שפיר: גם אני אצביע בעד כי אני רוצה שהכסף יעבור לדרום כמה שיותר מהר.

סתיו שפיר: אתם משחקים כאן משחקים.

סתיו שפיר: משחקים משחקים ועושים קומבינות על חשבון תושבי הדרום.

ניסן סלומינסקי: מי בעד אישור פניות מספר 211 ו-212?

סתיו שפיר: הכסף הזה היה צריך לעבור לדרום ולא אליהם.

סתיו שפיר: פשוט אין לכם שום בושה.

סתיו שפיר: שום בושה.

סתיו שפיר: אכפת לכם אך ורק מיהודה ושומרון.

סתיו שפיר: אתה שכחת לגמרי ממדינת ישראל.

סתיו שפיר: לא מעניין אותך הדרום והצפון.

יעקב ליצמן: את לא מצביעה נגד?

סתיו שפיר: לא.

סתיו שפיר: אני לא יכולה להצביע נגד זה.

סתיו שפיר: אמרתי.

ניסן סלומינסקי: מי בעד אישור פניות מספר 211 ו-212?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פניות מספר 211 ו-212 אושרו

ניסן סלומינסקי: הפניות אושרו.

יעקב ליצמן: רביזיה.

סתיו שפיר: זאת פשוט חוצפה שלא תאמן.

ניסן סלומינסקי: אם אתה מגיש רביזיה, הם לא יקבלו את זה.

ניסן סלומינסקי: חבל.

ניסן סלומינסקי: בסדר.

סתיו שפיר: לחשוב שבצוק איתן דאגתם להעביר עשרים מיליון שקלים ליהודה ושומרון על חוסן חברתי ואת הדרום אתם שכחתם לגמרי.

סתיו שפיר: מה שוות כל ההצהרות שלך?

ניסן סלומינסקי: תגידי לי, את לא מתביישת?

סתיו שפיר: אחר כך אתה רץ לתקשורת.

ניסן סלומינסקי: 3.3 מיליארד מעבירים לדרום.

סתיו שפיר: לא 3.3 מיליארד.

סתיו שפיר: ממש לא.

ניסן סלומינסקי: איפה הבושה שלך?

סתיו שפיר: מעבירים 400 מיליון בשנה.

סתיו שפיר: זה פרוס על פני כמה שנים.

סתיו שפיר: 400 מיליון בשנה.

סתיו שפיר: גם את זה אתם דוחפים דרך החטיבה להתיישבות כי שם אי אפשר לדעת מה קורה עם הכסף.

סתיו שפיר: אתה פשוט עושה צחוק.

ניסן סלומינסקי: פניות מספר 261 ו-262.

סתיו שפיר: איפה פנינה שקודם דאגה כל כך לדרום?

סתיו שפיר: במסגרת הדיל הפוליטי.

<יוסי עדס: הפנייה נועדה להעברת סכום כולל של 36.9 מיליון שקלים לסעיף 18, סעיף רשויות מקומיות.

<יוסי עדס: הסכומים נועדו לנושאים הבאים: 15 מיליון שקלים לצוק איתן.

<יוסי עדס: כמו שאמרתי, זה חלק מהמקדמות שכבר הועברו.

<יוסי עדס: כמו שאמרתי, התקציב היה על חשבון תקציב קיים במשרד הפנים ועכשיו אנחנו מחזירים אותו.

<יוסי עדס: בנוסף, 10.8 מיליון שקלים עבור מענקי פיתוח לרשויות המקומיות שיוקצו בהתאם לנוהל רזרבת מנכ"ל לפיתוח של משרד הפנים.

<יוסי עדס: בנוסף, 6.1 מיליון שקלים מענקים לרשויות מקומיות שיוקצו בהתאם לנוהל הקצאת מענק שר הפנים.

<יוסי עדס: שלושה מיליון שקלים מענק בירה.

גילה גמליאל: מה זה (4)?

<יוסי עדס: 6.1 מיליון שקלים, סכום שמיועד להעברה לרשויות המקומיות כמענקים שוטפים לתקציב השוטף שלהן בהתאם לנוהל הקצאת מענק שר הפנים.

<יוסי עדס: הסעיף האחרון, שני מיליון שקלים לוועד המקומי בחברון.

<יוסי עדס: זה נועד לתקציב מוניציפאלי לוועד המקומי חברון שהוא פועל עצמאי ולא מקבל מענק איזון כרשות מקומית.

<יוסי עדס: לכן הוא מקבל תקציב בנפרד.

<יוסי עדס: הסכום הכולל הוא ארבעה מיליון שקלים.

<יוסי עדס: זה סכום דומה שהועבר לוועד המקומי בשנתיים האחרונות.

סתיו שפיר: מה זה הוועד הזה?

סתיו שפיר: אני רוצה להירשם לדיבור.

סתיו שפיר: יש לי הרבה מאוד שאלות.

סתיו שפיר: תרשום לי הרבה דקות.

ניסן סלומינסקי: לא הרבה דקות.

עיסאווי פריג': מה זה מענק בירה?

ניסן סלומינסקי: מי שרוצה לדבר, שיירשם.

ניסן סלומינסקי: יעקב אשר, נהרי, עיסאווי.

ניסן סלומינסקי: סתיו, בבקשה.

ניסן סלומינסקי: שלוש דקות.

סתיו שפיר: תודה.

סתיו שפיר: שוב, פירוט.

סתיו שפיר: לא העברתם לנו מראש ואני מבקשת לקבל עכשיו פירוט של כל הרשויות המקומיות אליהן זה עובר ואת הקריטריונים.

סתיו שפיר: אני מבקשת לקבל זאת לפני שאנחנו מצביעים.

סתיו שפיר: גם עבור מענק הבירה, מה כולל המענק הזה?

סתיו שפיר: מה סדר הגודל של המענק הכולל?

סתיו שפיר: כבר העברנו לזה כספים במהלך השנה ולכן אני מבקשת לדעת כמה העברנו, כמה עוד צפוי לעבור, מה השימושים של הכסף הזה.

סתיו שפיר: בעניין הוועד המקומי בחברון.

סתיו שפיר: הוועד המקומי בחברון הוא שכונה.

סתיו שפיר: לא מדובר במועצה או ברשות מקומית.

יעקב ליצמן: ועד בית.

סתיו שפיר: מה פשר הדבר הזה?

סתיו שפיר: איך הגוף הזה מקבל כסף בכלל?

סתיו שפיר: מי אחראי על הכסף הזה?

סתיו שפיר: מה נעשה בכסף הזה?

סתיו שפיר: זה כמו שתחליטו להעביר עכשיו לשכונה בתל אביב סכום של כמה מיליוני שקלים באופן ישיר מהמדינה.

סתיו שפיר: איך זה קורה?

יעקב אשר: לגבי הנושא הזה של ועד הבית בחברון.

יעקב אשר: אני מבין שיש בעיה להגדיר את המקום הזה שהוא לא מועצה מקומית, הוא לא רשות מקומית והוא לא כלום, אבל האם הבחינה של מענקי איזון – הרי למענקי האיזון יש פרמטרים והם באים לפי מדד סוציו-אקונומי ולפי הרבה מאוד פרמטרים – האם הסכום הזה עבר את המבחן?

יעקב אשר: נגיד שנתייחס לזה כמו אל שכונה, שזה גם דבר תמוה בפני עצמו, האם מבחינת המדד של מענקי האיזון זה עומד בכלל במבחני המענקים האלה?

יעקב אשר: אם כן, בבקשה תפרט.

משולם נהרי: למה נועד מענק הבירה?

משולם נהרי: למי נועד מענק הבירה?

עיסאווי פריג': בהמשך לדבריו של חבר הכנסת נהרי.

עיסאווי פריג': אני מבין שמענק הבירה הוא רק ליהודים.

משולם נהרי: תכף הוא יענה ולפי זה תדע אם זה ליהודים או לא.

עיסאווי פריג': ניסן, להכניס את סעיף (5) להעברה כזאת, זה ביזיון.

עיסאווי פריג': לתקוע את כל ההעברה בגלל סעיף (5), שני מיליון שקלים לוועד חברון.

סתיו שפיר: אם הם היו עושים את זה בנפרד, אף אחד לא היה מצביע בעד.

עיסאווי פריג': אני מודע לכך שבפנייה הזאת יש דברים שקשורים לרשויות המקומיות הערביות אבל להכניס את שני מיליון השקלים לוועד ולהכניס אותנו למצב כזה, זה מביך.

עיסאווי פריג': לפי דעתי זה מצב לא תקין.

עיסאווי פריג': אתם שוב מכניסים אותנו למצב מביך כמו בהעברה הקודמת.

זבולון כלפה: אני מצטרף לסיפא של הדברים של עיסאווי מהכיוון ההפוך לגמרי.

זבולון כלפה: זה ביזיון שזה מופיע כאן בשורה ולא ניתן בצורה נורמטיבית לאנשים שחיים שם.

זבולון כלפה: הגיע הזמן להפסיק לשים אותם תחת זכוכית מגדלת.

זבולון כלפה: חיים שם אזרחים ישראלים, מגיעות להם זכויות כמו לכל אחד אחר, הם משלמים מסים ואני מבקש להפסיק לעשות ציניות מכל הדבר הזה.

זבולון כלפה: זה מתחיל להימאס, במיוחד בימים אלה, בין ראש השנה לכיפור.

זבולון כלפה: שופכים את דמם.

זבולון כלפה: על מה?

זבולון כלפה: מה קרה כאן?

זבולון כלפה: זה מגיע להם בדין.

יעקב אשר: אם כן, למה זה עובר כך?

יעקב אשר: תעביר את זה בנפרד.

זבולון כלפה: בבקשה, תקן את זה.

זבולון כלפה: אני בעד.

זבולון כלפה: בינתיים אנשים ימותו?

יעקב אשר: אף אחד לא מת.

זבולון כלפה: לא יפנו אשפה?

זבולון כלפה: לא יטפלו בביוב?

זבולון כלפה: אתה היית ראש עיר ואתה יודע מה זה.

משה גפני: נרשמתי לדיבור.

ניסן סלומינסקי: בבקשה.

ניסן סלומינסקי: לא היית רשום.

משה גפני: אני ממש הצבעתי.

משה גפני: באתי לישיבה בגלל זה.

משה גפני: שלא תחשבו שנולדנו אתמול.

משה גפני: אני פונה אליכם אנשי הבית היהודי ו-יש עתיד.

משה גפני: כל הכסף שקוצץ מהציבור החרדי, כל הכסף, עבר אליכם.

משה גפני: לא חזר שום דבר לאוצר.

משה גפני: כלום.

משה גפני: אתם לקחתם את הכסף של הישיבות, לקחתם את הכסף של הגרעינים התורניים, לקחתם עכשיו את הכסף של תלמידי חו"ל.

משה גפני: לא משנה מהיכן יגיע הכסף.

משה גפני: הכול אתם לוקחים.

משה גפני: אתם פשוט לא יודעים שובעה.

משה גפני: פשוט לא יודעים שובעה.

משה גפני: אתם לוקחים את כל הכסף.

משה גפני: אין לכם שום שותפות אתנו, לא בתורה ולא בשום דבר.

משה גפני: כלום.

משה גפני: כל הכסף עבר אליכם.

משה גפני: אני יכול להוכיח את זה אחד לאחד.

משה גפני: עכשיו אתם לוקחים עוד שני מיליון שקלים.

משה גפני: כל כסף שאתם יכולים למצוא מתחת לאדמה, אתם לוקחים.

משה גפני: אם אתם חושבים שאנחנו נעזור לכם אי פעם, תשכחו מהעניין הזה.

משה גפני: אתם תחברו ליאיר לפיד, אתם תעשו אתו עסקים, אתם תגידו לו איזה תלמידי חו"ל יקבלו ואיזה לא יקבלו, אתם תגידו איזה ישיבות יקבלו ואיזה לא.

משה גפני: לכולל לנשים יש עכשיו קריטריון שעשיתם במשרד החינוך.

משה גפני: עם כל הכבוד לכם, אתם פשוט גזלתם את הכסף.

משה גפני: אתם יושבים בצומת ומלסטמים את הבריות.

משה גפני: אתם מקבלים יותר מכל סקטור אחר במדינת ישראל.

משה גפני: אתם, הציונות הדתית, הבית היהודי שאתם מתהדרים בתורה, בהתנחלויות, בארץ ישראל – אין לכם יותר את הציבור החרדי.

משה גפני: תשכחו מהעניין הזה.

משה גפני: אתם פשוט גזלנים.

משה גפני: לקחתם כסף מגיע לילדים חרדים, לקחתם אותו לעצמכם.

משה גפני: נשפך אצלכם כסף שאין לשום סקטור במדינת ישראל.

משה גפני: מה שפעם דיברו על הקיבוצים, היום זה אתם ואתם תדעו שאין לכם יותר אותנו.

משה גפני: אין.

עיסאווי פריג': גפני, אתה רציני?

משה גפני: רציני לגמרי.

משה גפני: פשוט גזלנים.

משה גפני: פשוט גזלנים.

משה גפני: כל הכסף שלקחו מהילדים שלנו, לא החזירו את זה לאוצר אלא לקחו אותו להם.

משה גפני: תסתום כבר אתה את הפה שלך.

משה גפני: לך למסיבת עיתונאים עם שר האוצר בשבת.

משה גפני: חרדי מחמד.

משה גפני: לך תעשה מסיבת עיתונאים עם שר האוצר בשבת.

משה גפני: קח את הכלב שלך אתו ביחד.

ניסן סלומינסקי: אלעזר, בבקשה.

אלעזר שטרן: ניסן, תסביר לי מה אנחנו צריכים לאשר.

אלעזר שטרן: מה המשמעות שאתה כיושב ראש הוועדה ואני כחבר מאשרים דבר שאני לא מבין בו כלום?

ניסן סלומינסקי: תשאל.

ניסן סלומינסקי: אם אתה לא מבין, תשאל ויסבירו לך.

אלעזר שטרן: שיסבירו.

אלעזר שטרן: לפי איזה קריטריונים, לפי מה הכסף הזה עובר.

עיסאווי פריג': אלה כספים ייחודיים.

עיסאווי פריג': אלה הקריטריונים?

עיסאווי פריג': כספים ייחודיים.

אלעזר שטרן: מישהו יכול להסביר לנו את זה?

אלעזר שטרן: אנחנו באנו היום – לא משנה אם זאת פגרה – כי רוצים אישור של ועדת הכספים.

ניסן סלומינסקי: אני רוצה להגיד רק משפט אחד.

ניסן סלומינסקי: אני מניח שגם גפני בהיותו יושב ראש ועדת הכספים הקודמת אישר את ההעברה לוועד המקומי חברון.

ניסן סלומינסקי: זה רץ כבר כמה שנים והכול היה בסדר.

סתיו שפיר: רץ על בסיס מה?

ניסן סלומינסקי: אני מדבר עכשיו.

עיסאווי פריג': כמה כספים הועברו מתחילת השנה?

ניסן סלומינסקי: סלח לי, אני מדבר עכשיו.

סתיו שפיר: אי אפשר לסלוח לך על דברים כאלה.

ניסן סלומינסקי: אני באמצע הדיבור ואני מבקש ממך לא להפריע לי.

סתיו שפיר: תסביר לי לאן הכסף הזה הולך.

ניסן סלומינסקי: אצלם כולם גונבים וכולם שודדים.

סתיו שפיר: לא כולם.

סתיו שפיר: רק חלק.

ניסן סלומינסקי: מספיק.

ניסן סלומינסקי: הייתי שמח מאוד אם היה אפשר לעשות איחוד רשויות וחברון הייתה שייכת לקריית ארבע.

ניסן סלומינסקי: הייתי שמח מאוד כי אז זה היה פותר את כל הנושא הזה אבל אי אפשר.

ניסן סלומינסקי: המדינה מזה שנים מעבירה להם כסף.

משה גפני: הם סקטור שמעניין אותו רק כסף.

משה גפני: אין להם שום אידיאולוגיה.

משה גפני: רק כסף.

יעקב אשר: אתה יודע כמה הרשויות מזיעות כדי לעמוד בקריטריונים?

ניסן סלומינסקי: יעקב, עשה לי טובה.

סתיו שפיר: איזה קריטריונים יש כאן?

משה גפני: זה הכסף שהוא קיבל על מע"מ אפס.

יעקב אשר: אמרתי בתחילת הדיון.

סתיו שפיר: יאיר לפיד אמר לפני כמה חודשים שכל הכסף של הציבור הישראלי נמצא בין יצהר לאיתמר.

סתיו שפיר: מה קרה לאמירה הזאת?

עיסאווי פריג': גפני, כמה כסף עבר בזמנך לוועד חברון?

ניסן סלומינסקי: עזוב.

ניסן סלומינסקי: די.

ניסן סלומינסקי: הוא יכול להגיד כך ותוך דקה לומר הפוך.

משה גפני: אמרתי משהו לא נכון?

סתיו שפיר: גם האופוזיציה הצביעה בעד העברה לדרום כי אנחנו לא עושים אופוזיציה כלפי הדרום.

סתיו שפיר: כולם כאן הצביעו עניינית למרות שהחבאתם בפנים כספים שלכם.

יעקב אשר: הוא אפילו לא עונה לדברים.

סתיו שפיר: ניסן, תענה עכשיו על השאלות בצורה רצינית.

עיסאווי פריג': נכון לעכשיו, כמה כסף הוועד קיבל בשנת 2014?

<יוסי עדס: עד עכשיו הוועד תוקצב בשני מיליון שקלים.

עיסאווי פריג': מתחילת השנה רק שני מיליון שקלים?

<יוסי עדס: בסך הכול התקציב שתוקצב הוועד לשנת 2014 הוא שני מיליון שקלים.

<יוסי עדס: התקציב הנוסף כאן הוא שני מיליון שקלים נוספים, כדי להעמיד את הסכום על ארבעה מיליון.

עיסאווי פריג': כמה היה בשנת 2013?

<יוסי עדס: זה דומה לסכום שהיה בשנתיים האחרונות, כארבעה מיליון שקלים.

משה גפני: כמה מקבל תלמיד בישיבת הסדר?

סתיו שפיר: לאן הכסף הזה עובר?

ניסן סלומינסקי: ליצמן, שאלה אחרונה ואחר כך הוא יענה.

יעקב ליצמן: אדוני היושב ראש, אני רוצה לברר משפטית.

יעקב ליצמן: הוועד הזה, אין לי בעיה לגבי הכסף, זה משני, אבל אני רוצה לדעת איזה מעמד משפטי יש לו ואיך היא נבחר.

יעקב ליצמן: הוא מקבל כסף מהמדינה.

יעקב ליצמן: זה אומר שהמדינה צריכה להכיר בו.

יעקב ליצמן: אני שואל איזה מעמד משפטי יש לו.

ניסן סלומינסקי: אני יודע שיש לו סטטוס חוקי.

יעקב ליצמן: יכול להיות שהוא עמותה.

ניסן סלומינסקי: סטטוס של ועד מקומי.

יעקב ליצמן: אני רוצה שלילי ממשרד הפנים תענה על זה ותגיד לנו איזה מעמד משפטי יש לו.

יעקב ליצמן: את מעבירה אליו כסף, לא בדקת?

יעקב ליצמן: יש כרגע ועד, ועד בית, ועד אגודה, ועד מושב, ואני שואל איזה מעמד משפטי יש לוועד הזה שאת מעבירה לו כספים.

יעקב ליצמן: צריך לקבל על זה תשובה כי זה ה-א'-ב'.

ניסן סלומינסקי: זה לא א'-ב', כי זה דבר שעובר שנה אחרי שנה.

סתיו שפיר: אבל מה זה?

יעקב ליצמן: מה מעמדו המשפטי?

ניסן סלומינסקי: יש להם סטטוס חוקי.

סתיו שפיר: איזה סטטוס?

ניסן סלומינסקי: אתה בעצמך אמרת את זה קודם.

ניסן סלומינסקי: אתה יודע טוב מאוד שיש להם סטטוס חוקי כי אין ברירה אחרת, כנראה פוליטית לא רוצים לחבר אותם לקריית ארבע, לצערי.

יעקב ליצמן: שהיא תגיד לי את זה.

ניסן סלומינסקי: מספיק שאני אומר לך את זה.

עיסאווי פריג': אני שואל שאלה פשוטה.

עיסאווי פריג': לילי, אם עכשיו של ארבעה מיליון שקלים דומה לשנים קודמות, למה לא תקצבתם את זה כארבעה מיליון שקלים?

עיסאווי פריג': הרי זה חוזר על עצמו.

עיסאווי פריג': למה אתם צריכים לעבוד בשיטת התוספות?

<לילי פיינטוך: בגדול, הישות הזאת לא נכנסת לתוך נוסחת מענק האיזון.

<לילי פיינטוך: מה שקורה זה שבכל שנה, בגלל שהיא לא נכנסת לתוך אותו מעגל, עושים איזושהי סימולציה לראות פחות או יותר אם הסכום תואם למענק האיזון.

<לילי פיינטוך: זאת אומרת, לוקחים סוציו אקונומי של הוועד הזה, מספר התושבים, יכולת ההכנסות שלו ומריצים את הנוסחה.

<לילי פיינטוך: על בסיס התקציב הבסיסי מבקשים את התוספת.

יעקב אשר: באיזה עוד מקום בארץ עושים את זה?

<לילי פיינטוך: רק שם.

יעקב אשר: אין עוד ישויות דומות בעוד מקומות?

<לילי פיינטוך: לא.

סתיו שפיר: מה הסטטוס של הוועד הזה?

סתיו שפיר: הוא עובד כעמותה?

סתיו שפיר: איך הוא עובד?

<לילי פיינטוך: לא יודעת לענות על זה.

ניסן סלומינסקי: סטטוס של ועד מקומי.

סתיו שפיר: איך אתם יכולים לבקש כסף בלי לדעת לאן זה עובר?

<לילי פיינטוך: יש שם תושבים, מבחינתנו הם מגישים דוחות רבעוניים ואנחנו מכירים את המצב הקשה שלהם.

יעקב ליצמן: יש שם בחירות?

<לילי פיינטוך: לדעתי אין שם בחירות.

<קריאה: יש שם בחירות.

יעקב ליצמן: זה ועד בית?

יעקב ליצמן: מה זה?

<לילי פיינטוך: אל תכניסו אותי לזה כי אני לא מכירה.

ניסן סלומינסקי: יוסי, אם אתה רוצה, תענה על השאלות שנשאלו.

סתיו שפיר: לא אם אתה רוצה.

סתיו שפיר: תענה בבקשה לכל השאלות שנשאלו על ידי חברי הכנסת.

<יוסי עדס: לגבי ה-15 מיליון, כמו שאמרנו, הסכום מיועד כמקדמה.

<יוסי עדס: בסופו של דבר הסכום הסופי ייקבע על ידי הצוות.

סתיו שפיר: זה בנוסף למקדמות?

<יוסי עדס: לא.

<יוסי עדס: זה חלק מהמקדמות.

סתיו שפיר: חלק מהמקדמה שראינו קודם?

<יוסי עדס: כן.

עיסאווי פריג': קודם העברנו חמישים מיליון שקלים.

<יוסי עדס: נכון, ואמרנו שהייתה מקדמה ששולמה כבר של שלושים מיליון שקלים.

<יוסי עדס: משרד הפנים שילם את זה מתקציבו.

סתיו שפיר: אלה כל הכספים שבטבלה?

סתיו שפיר: הסכום הכולל שמופיע בטבלה, מה הוא?

<יוסי עדס: שתי הטבלאות.

<יוסי עדס: שתי הקצאות שהם כשלושים מיליון שקלים.

סתיו שפיר: קודם זה היה חמישים מיליון.

<יוסי עדס: כמו שאמרתי, המסגרת הכוללת היא שמונים מיליון שקלים בשלב זה בהתאם לעבודת הצוות שעדיין לא הסתיימה.

ניסן סלומינסקי: השלושים מיליון היו מקדמות וחמישים מיליון זה עכשיו.

סתיו שפיר: איך ה-15 מתחלקים בין הרשויות?

<יוסי עדס: בשתי הטבלאות.

<יוסי עדס: בסך הכול הסכום הוא שלושים ואין הבחנה אמיתית.

סתיו שפיר: לפני רגע העברנו חמישים מיליון שקלים.

סתיו שפיר: עכשיו אתה רוצה להעביר עוד 15 מיליון.

סתיו שפיר: בטבלה הזאת יש שלושים מיליון.

סתיו שפיר: אני סופרת שלושים מיליון מול 65 מיליון.

סתיו שפיר: איפה ה-65 מיליון נכנסים בתוך השלושים?

<יוסי עדס: יש עוד 15.

<יוסי עדס: כמו שאמרתי, השלושים הם המקדמה.

<יוסי עדס: החמישים הם מעבר למקדמה.

עיסאווי פריג': איפה השלושים כאן?

ניסן סלומינסקי: הוא מסביר לך.

ניסן סלומינסקי: יש כאן 15.

יעקב ליצמן: עדיין לא עשיתם חשבון.

יעקב ליצמן: למה אתה לא קורא לזה מקדמה?

<יוסי עדס: 15 מיליון שקלים תוקצבו מידית ומשרד הפנים העביר אותם לרשויות.

<יוסי עדס: היו עוד 15 מיליון שלא תוקצבו ולכן משרד הפנים העביר אותם מתקציב קיים וכעת אנחנו משלימים לו את התקציב הזה וזה ה-15 מיליון.

<יוסי עדס: סך הכול הגענו לשלושים מיליון שהועברו כמקדמות.

סתיו שפיר: אתה לא ענית לי.

סתיו שפיר: כאן יש שלושים מיליון שקלים.

סתיו שפיר: זה אומר שאנחנו נשארים עם העברה קודמת, עם עוד עשרים מיליון שקלים.

סתיו שפיר: איפה הם?

<יוסי עדס: בואו נשאיר לרגע את ההעברה הקודמת בצד.

סתיו שפיר: לא.

סתיו שפיר: אני מסתכלת על שתי ההעברות כמכלול.

סתיו שפיר: יש כאן 65 מיליון שקלים שאתה רוצה להעביר.

ניסן סלומינסקי: סתיו, בבקשה, תני לו להסביר.

ניסן סלומינסקי: אם תתני לו להסביר, תביני.

סתיו שפיר: אני מנסה למקד אותו כי אני לא מצליחה להבין.

סתיו שפיר: יש 65 מיליון.

סתיו שפיר: שלושים עברו כמקדמות.

<יוסי עדס: שלושים מיליון עברו כמקדמות.

סתיו שפיר: יש עוד 35 מיליון.

סתיו שפיר: איך הם מתחלקים?

<יוסי עדס: צריכים להיות עוד 15 מיליון ואז אנחנו מגיעים לחמישים מיליון.

<יוסי עדס: הכסף הזה יתחלק בהתאם לעבודת הצוות.

סתיו שפיר: אני רואה שאתם סופרים כמו שר האוצר.

סתיו שפיר: המספרים האלה לא מתחברים.

יעקב אשר: הם לא מתחברים ביחד.

עיסאווי פריג': אתה תביא לכאן עוד העברה על סך 15 מיליון.

<יוסי עדס: לא.

<יוסי עדס: זה כבר תוקצב.

סתיו שפיר: איפה זה?

סתיו שפיר: יוסי, אתה צוחק.

<יוסי עדס: זה תוקצב.

סתיו שפיר: בוא נעשה את זה לאט.

סתיו שפיר: אלה מקדמות בסך שלושים מיליון שקלים.

סתיו שפיר: הנחנו את זה בצד.

ניסן סלומינסקי: לא, לא אישרת את זה.

סתיו שפיר: אישרנו את זה קודם בחמישים מיליון.

סתיו שפיר: מה אישרנו אם לא את זה?

ניסן סלומינסקי: אישרת את החמישים מיליון והוא אומר שזה ה-15.

סתיו שפיר: אלה שלושים ולא 15.

סתיו שפיר: זה לא מתוך זה.

סתיו שפיר: זה בנוסף לחמישים מיליון שאישרנו קודם.

ניסן סלומינסקי: ה-15 הראשונים, ה-15 מתוך השלושים של המקדמות, ה-15 האחרים כבר תוקצבו.

<יוסי עדס: תוקצבו ואושרו.

<יוסי עדס: כמו שאמרתי, השלושים מיליון שקלים כבר הועברו לרשויות.

סתיו שפיר: אלה השלושים.

<יוסי עדס: נכון.

סתיו שפיר: אלה מקדמות.

סתיו שפיר: הנחנו את זה בצד.

סתיו שפיר: את זה אישרנו קודם במסגרת החמישים מיליון.

ניסן סלומינסקי: לא.

ניסן סלומינסקי: אישרת רק את החמישים.

סתיו שפיר: השלושים הם חוץ מהחמישים.

ניסן סלומינסקי: ה-15 מתוך זה, אלה ה-15 שבמספר (1).

ניסן סלומינסקי: את ה-15 כבר אישרו בעבר.

סתיו שפיר: 15 אישרתם לא בוועדה, לא הכרנו ולא ראינו.

יעקב ליצמן: לך תדע מה שיש במנהרה.

ניסן סלומינסקי: 15 כבר היה?

<יוסי עדס: 15 היה כבר במקור מתקציב סעיף 18 והסכום כבר הועבר.

<יוסי עדס: 15 נוספים אנחנו מעבירים עכשיו.

<יוסי עדס: בסך הכול הגענו לשלושים מיליון.

סתיו שפיר: לא אמרת לנו לגבי החמישים מיליון.

ניסן סלומינסקי: אמרו שתהיה ועדה שתחלק את הכספים.

<יוסי עדס: זה יהיה בהתאם למה שיקבע הצוות.

משה גפני: חבר הכנסת נהרי שאל על מענק הבירה.

ניסן סלומינסקי: כל הסכומים האלה, אלה רק מקדמות.

ניסן סלומינסקי: תמשיך לענות על השאלות שנשאלו.

<יוסי עדס: לגבי המענקים לרשויות, גם מענקים שוטפים, מענק שר הפנים ומענקי פיתוח.

<יוסי עדס: זה בהתאם לנהלים של משרד הפנים.

סתיו שפיר: איזה נהלים?

סתיו שפיר: למי זה עובר?

<יוסי עדס: הכנתי את הנוהל.

<יוסי עדס: אני רואה שיש לי כאן רק את הנוהל של מענקי הפיתוח.

<יוסי עדס: את נוהל מענק השר אני אעביר לוועדה.

<יוסי עדס: בעבר העברתי אותו לוועדה.

ניסן סלומינסקי: הוא גם מופיע באינטרנט.

סתיו שפיר: מה נוהל מענק הפיתוח?

<יוסי עדס: הנוהל הזה נמצא אתי כאן.

<יוסי עדס: בעבר העברתי אותו לוועדה.

סתיו שפיר: תקרא לנו אותו לפרוטוקול.

יעקב ליצמן: יש לי בקשה כללית.

יעקב ליצמן: אני מבין שעדיין לא סיימנו את שנת 2014, אבל את 2013 כן סיימנו.

יעקב ליצמן: אתה יכול להעביר לחברי הוועדה את כל החלוקות של משרד הפנים לכל הישובים?

יעקב ליצמן: מענק שר, מענק פיתוח ומענק אחר אבל לכל ישוב וישוב.

<יוסי עדס: אין בעיה להוציא את הנתונים האלה.

<יוסי עדס: זה מופיע באתר.

עיסאווי פריג': אני מצטרף לבקשתו של חבר הכנסת ליצמן.

יעקב ליצמן: אני רוצה לדעת מה כולם קיבלו בשנת 2013.

ניסן סלומינסקי: תעביר גם של 2011.

יעקב ליצמן: אין בעיה.

ניסן סלומינסקי: זה כנראה יהיה דומה.

משה גפני: לא יהיה דומה.

יעקב ליצמן: לא יהיה דומה.

ניסן סלומינסקי: להערכתי זה יהיה דומה.

יעקב ליצמן: לא יהיה דומה.

ניסן סלומינסקי: בסדר.

ניסן סלומינסקי: הוא אמר שהוא יעביר את זה.

משה גפני: גם 2011 וגם 2013.

ניסן סלומינסקי: שאלו עוד שאלות.

<יוסי עדס: מענק בירה.

משה גפני: אם אתה רומז לגבינו, בחיים לא נעשה מה שאתם עושים.

ניסן סלומינסקי: לא.

ניסן סלומינסקי: ממש לא.

משה גפני: לנו יש גם ערבות הדדית.

משה גפני: לכם אין.

משה גפני: הכול אתם זורקים על יאיר לפיד אבל זה אתם.

<יוסי עדס: מענק בירה לעיר ירושלים.

סתיו שפיר: עוד לא קיבלנו הסבר ל-(2) ו-(3).

ניסן סלומינסקי: הוא דיבר על זה.

סתיו שפיר: הוא לא דיבר על זה.

ניסן סלומינסקי: הוא אפילו הלך לצלם את הקריטריונים.

סתיו שפיר: שיקרא לפרוטוקול את הקריטריונים.

ניסן סלומינסקי: הוא הלך לצלם ועוד דקה תקבלו אותם לידך.

<יוסי עדס: בהתאם לחוק יסוד: ירושלים בירת ישראל, ירושלים מקבלת מענקים באופן חריג מכל הרשויות.

<יוסי עדס: בהתאם לסיכום שנעשה עם המשרד.

משולם נהרי: מה המענק הזה?

<יוסי עדס: מענק הבירה משמש את עיריית ירושלים לתקציבה השוטף.

יעקב אשר: למה זה בא בפעימות?

יעקב אשר: מה הפעימה הזאת?

משולם נהרי: שתבוא עיריית ירושלים ותסביר לנו למה הכסף הזה מיועד.

משולם נהרי: הרי היא קיבלה תקציב ויש לה תקציב נכבד.

יעקב אשר: היא כבר קיבלה מענק בירה.

משולם נהרי: זאת תוספת.

ניסן סלומינסקי: זה חלק מהמענק.

משולם נהרי: שתבוא עיריית ירושלים ותסביר למה משמשים השלושה מיליון שקלים.

סתיו שפיר: לגבי מענק הבירה, אני אתן לך כמה נתונים.

סתיו שפיר: ב-2012 מענק הבירה גדל.

סתיו שפיר: הוא התחיל ב-13 מיליון שקלים והוא סיים את שנת 2012 ב-44 מיליון שקלים.

סתיו שפיר: ב-2013 הוא התחיל ב-12 מיליון וסיים את השנה ב-44 מיליון.

סתיו שפיר: בשנת 2014 הוא התחיל ב-10 מיליון ועכשיו כבר 15 מיליון ואתה רוצה עוד תוספת.

סתיו שפיר: זה מענק שמתנפח פעם ב-170 אחוזים ופעם ב-230 אחוזים.

ניסן סלומינסקי: כל שנה זה אותו הדבר.

ניסן סלומינסקי: את לא שמה לב שכל שנה זה אותו הדבר?

ניסן סלומינסקי: אלה אותם מספרים.

ניסן סלומינסקי: הסכום הוא 44 מיליון.

סתיו שפיר: לא.

סתיו שפיר: בשנה לפני כן הסכום היה 37 מיליון, שנה לפני כן הסכום היה 33 מיליון, שנה לפני כן הסכום היה 26 מיליון.

ניסן סלומינסקי: לפי מה שניר ברקת מצליח לסכם עם ראש הממשלה.

סתיו שפיר: לאיפה זה הולך, למה זה מתנפח כך באמצע השנה ולא נמצא בבסיס התקציב?

<יוסי עדס: כי לא תמיד הסכום הסופי נקבע.

<יוסי עדס: יש סכומים שנקבעים לאחר בניית התקציב.

סתיו שפיר: הסכום גדל ביותר ממאה אחוזים בכל שנה.

סתיו שפיר: אתם כותבים עכשיו את תקציב המדינה ל-2015 ואתה יודע שהסכום יגדל ביותר ממאה אחוזים.

<יוסי עדס: לא מכיר את זה שהסכום גדל ביותר ממאה אחוזים.

סתיו שפיר: הנה, אני יושבת מול התקציב שלכם.

ניסן סלומינסקי: מה היה הסכום בשנה שעברה?

סתיו שפיר: בשנה שעברה זה התחיל מ-12 מיליון בבסיס והסתיים ב-44 מיליון.

ניסן סלומינסקי: שנה לפני כן?

סתיו שפיר: גם הסתיים ב-44 מיליון.

סתיו שפיר: למה זה לא בבסיס התקציב?

ניסן סלומינסקי: גם השנה הסכום יהיה כזה.

סתיו שפיר: למה זה עובר במהלך השנה?

ניסן סלומינסקי: לא יודע.

ניסן סלומינסקי: זה סיכום של ראש עיר הבירה ניר ברקת עם ראש הממשלה.

סתיו שפיר: אנחנו צריכים להסיק שעד שנת 2014 הסכום יגיע ל-44 מיליון?

ניסן סלומינסקי: אני מניח שהסכום יגיע ל-44 מיליון.

ניסן סלומינסקי: אני לא יודע.

<יוסי עדס: אני לא מכיר את המספרים שאת מדברת עליהם.

סתיו שפיר: אלה מספרים של האוצר.

סתיו שפיר: אלה מספרים שכתובים באתר שלכם אלא אם כן אתם נותנים מספרים מוטעים באתר שלכם.

ניסן סלומינסקי: אני מניח שהסכום יגיע לאותם סכומים.

סתיו שפיר: מה זה מניח?

סתיו שפיר: אם אתה מניח, שיכניסו את הסכום לבסיס.

ניסן סלומינסקי: אני לא יודע מה יהיה ומה הסיכום שיש לו.

ניסן סלומינסקי: אני יודע מה הם מעבירים.

סתיו שפיר: אם יש סיכום, הוא צריך להיות חשוף מול חברי הכנסת.

ניסן סלומינסקי: מי בעד לאשר?

סתיו שפיר: לא, רגע, עוד לא קיבלנו תשובות.

סתיו שפיר: לא צילמו לנו את המסמך ולא קיבלנו את הקריטריונים.

ניסן סלומינסקי: זה יגיע.

סתיו שפיר: אני מציעה שתפריד את ההעברה הזאת.

סתיו שפיר: את הוועד בחברון אתה לא יכול להכניס בתוך ההעברה הזאת.

סתיו שפיר: אנחנו רוצים להצביע בעד הרשויות המקומיות וזה לא יכול להיות מחובר להצבעה על הוועד בחברון.

יעקב אשר: יש את נושא מענק האיזון.

יעקב אשר: הוא לא ענה על זה.

ניסן סלומינסקי: מענק איזון, אתה יודע שאלה אותם פרמטרים של כל מענקי האיזון.

יעקב אשר: אני שואל האם היה תחשיב ספציפי לגבי הוועד הזה בפרמטרים של נוסחת גדיש או נוסחת גדיש המשופרת?

יעקב אשר: האם עשו את הנוסחה הזאת אחד לאחד ואם כן, אני מבקש לקבל את התחשיב הזה.

<לילי פיינטוך: התשובה היא כן.

<לילי פיינטוך: עשינו הרצה.

יעקב אשר: על פי מספר התושבים שקשורים לוועד הזה.

<לילי פיינטוך: על פי התושבים.

סתיו שפיר: על כמה תושבים הוועד הזה אחראי?

יעקב אשר: אני מבקש לראות את התחשיב.

ניסן סלומינסקי: בסדר.

ניסן סלומינסקי: מי בעד אישור ההעברה?

סתיו שפיר: לא.

סתיו שפיר: סליחה.

סתיו שפיר: עדיין לא העבירו אלינו את הדף עם הקריטריונים והיא לא ענתה לי על השאלה.

סתיו שפיר: תמתין רגע.

סתיו שפיר: על כמה תושבים הוועד הזה אחראי?

<לילי פיינטוך: על כמה מאות.

סתיו שפיר: על 300 אנשים.

סתיו שפיר: 300 אנשים מקבלים עכשיו ארבעה מיליון שקלים מהמדינה.

ניסן סלומינסקי: עכשיו מחלקים את החומר שביקשתם.

סתיו שפיר: הם מקבלים ארבעה מיליון ואחר כך אתם באים לכאן ואומרים חוף אשקלון.

סתיו שפיר: כמה קיבלו 6,500 האנשים?

סתיו שפיר: אתם לא מתביישים?

סתיו שפיר: ניסן, אתה לא מתבייש בגלל הדבר הזה?

סתיו שפיר: 300 תושבים מקבלים ארבעה מיליון שקלים.

יעקב אשר: איזה ישוב יש לך בארץ עם כמה מאות אנשים שמקבל ארבעה מיליון שקלים?

סתיו שפיר: עכשיו, דחוף.

סתיו שפיר: בדרום, כמה מקבלים 300 אנשים?

סתיו שפיר: כלום הם לא מקבלים.

ניסן סלומינסקי: יש לך מושג כמה הרשות מקבלת?

סתיו שפיר: כן.

סתיו שפיר: אני עוברת על התחשיבים של הרשויות, בניגוד לך שלא טרחת לקרוא אפילו את הנתונים בטבלה.

ניסן סלומינסקי: ממש לא טרחתי.

סתיו שפיר: איך אתם מסבירים את הפער הזה?

סתיו שפיר: אני מבקשת התייעצות סיעתית.

ניסן סלומינסקי: בסדר.

ניסן סלומינסקי: התייעצות סיעתית.

ניסן סלומינסקי: ממשיכים את הדיון בשעה 2:35.

ניסן סלומינסקי: אנחנו מחדשים את הדיון.

ניסן סלומינסקי: נגמרה ההתייעצות הסיעתית.

ניסן סלומינסקי: מי בעד אישור פניות מספר 261 ו-262?

סתיו שפיר: לא, אי אפשר להצביע בעד ההעברה הזאת.

סתיו שפיר: יש עתיד, השר שלכם אמר, יושב ראש המפלגה שלכם אמר שהכסף נמצא בין יצהר לאיתמר.

סתיו שפיר: איפה ההצהרות האלה ואיפה המציאות.

סתיו שפיר: איפה?

סתיו שפיר: קודם העברתם להר חברון ועכשיו אתם מעבירים לוועד בחברון.

סתיו שפיר: אתם משרתים את חברון או את מדינת ישראל?

ניסן סלומינסקי: מי בעד אישור פניות 261 ו-262?

ניסן סלומינסקי: בעד – 6

ניסן סלומינסקי: פניות מספר 261 ו-262 אושרו

זבולון כלפה: אני מגיש רביזיה.

סתיו שפיר: חלק מ-יש עתיד מצביעים כך וחלק מצביע אחרת?

בועז טופורובסקי: רביזיה.

יצחק כהן: רביזיה.

יצחק כהן: גם אנחנו מבקשים רביזיה.

סתיו שפיר: רביזיה.

ניסן סלומינסקי: ההעברה אושרה.

ניסן סלומינסקי: יש רביזיה.

יצחק כהן: משה, סתיו ואני מבקשים רביזיה.

זבולון כלפה: מחקת אותי מהרשימה?

יצחק כהן: אתה מבקש לבד.

יצחק כהן: אתה לא קשור.

זבולון כלפה: רק אני ביקשתי רביזיה.

בועז טופורובסקי: גם אני ביקשתי רביזיה.

יצחק כהן: גם סתיו ביקשה רביזיה.

משה גפני: למה אתם מבקשים רביזיה?

בועז טופורובסקי: אני לא יודע אם אתם תמשכו אותה או לא.

ניסן סלומינסקי: לפי בקשה של יוסי שישב אתנו מהבוקר, משעה 10:00, יש לו עוד העברה אחת.

סתיו שפיר: הוא עדיין לא העביר לנו את כל המידע.

סתיו שפיר: הצילום הזה של הקריטריונים יגיע או שאנחנו מחכים שעברו כמה שבועות מרגע ההצבעה?

ניסן סלומינסקי: בעמוד 37 שלנו.

ניסן סלומינסקי: פניות מספר 213 עד 218.

<יוסי עדס: הפנייה נועדה לביצוע שינויים בסעיף 54, רשויות פיקוח.

<יוסי עדס: הפנייה נועדה לתקצוב סעיף 54, רשויות פיקוח.

<יוסי עדס: היא נועדה לתקצב את רשות הטבע והגנים בסך של 40,745 מיליון שקלים עבור הנושאים הבאים: 14.5 מיליון שקלים עבור פרויקט שיקום ים המלח, בהתאם להחלטת ממשלה.

יצחק כהן: גם ההורדיון כאן.

<יוסי עדס: 10.038 מיליון שקלים ממשרד להגנת הסביבה, בהתאם לסיכום בין המשרד להגנת הסביבה לרשות הטבע והגנים כדי שרשות הטבע והגנים תבצע טיפול בשיקום החי והצומח בכרמל.

<יוסי עדס: 8.5 מיליון שקלים עבור פרויקט צבי ים המלח והקמת מרכז לצבי ים.

<יוסי עדס: שבעה מיליון שקלים בהתאם להחלטת הממשלה לשימור ושיחזור ההורדיון כאשר ההרודיון הוכרז כגן לאומי והוא בטיפול רשות הטבע והגנים.

<יוסי עדס: 365 אלף שקלים ממשרד החקלאות לטובת טיפול בנזקי חקלאות בהם שקנאים ואמרוסיה.

סתיו שפיר: מי מבצע את השימוש והשחזור בהרודיון?

<יוסי עדס: רשות הטבע והגנים.

<יוסי עדס: כמו שאמרתי, ההורדיון מוכרז כגן לאומי ורשות הטבע והגנים מתוקף תפקידה ואחריותה לגנים לאומיים תטפל בו.

ניסן סלומינסקי: מי בעד אישור פניות 213 עד 218?

ניסן סלומינסקי: בעד – רוב

ניסן סלומינסקי: פניות מספר 213 עד 218 אושרו

ניסן סלומינסקי: הפניות אושרו.

ניסן סלומינסקי: חוזרים לסדר הרגיל.

יצחק כהן: אני מבקש רביזיה.

סתיו שפיר: יוסי ולילי עדיין לא העבירו לנו את הנתונים שביקשתי.

<יוסי עדס: כמו שאמרתי, נעביר אותם במייל לוועדה.

ניסן סלומינסקי: פנייה מספר 107.

סתיו שפיר: מדהים שאנשי האוצר משתפים פעולה עם מהלכים פוליטיים.

סתיו שפיר: אתם משחקים אותה כאילו אתם אנשים מקצועיים אבל אתם עוסקים בפוליטיקה לכל דבר.

סתיו שפיר: בשלב מסוים האצבע המאשימה תופנה גם כלפיהם.

סתיו שפיר: לא יכול להיות שאתם תעזרו להם להסתיר מידע מחברי הכנסת.

יצחק כהן: התייעצות סיעתית.

ניסן סלומינסקי: רגע.

ניסן סלומינסקי: שקודם מישהו יסביר.

אלכס מילר: איזה משרד זה פנייה מספר 107?

אלכס מילר: אוצר?

ניסן סלומינסקי: רשויות פיקוח.

סתיו שפיר: לאיפה שוב נעלם הייעוץ המשפטי מהוועדה?

סתיו שפיר: לרגע הוא היה ועכשיו איננו.

<יוסי עדס: זה שייך לרשות להגבלים העסקיים.

<יוסי עדס: אני לא מכיר.

משה גפני: שבעה מיליון השקלים שיורדים ממשרד ראש הממשלה.

<יוסי עדס: זה מהתיאום והקישור.

ניסן סלומינסקי: אין כאן אף אחד לפנייה 107.

משה גפני: הייתה הצבעה לא נכונה.

משה גפני: שבעה מיליון השקלים שיורדים ממשרד ראש הממשלה, הם אומרים שזה לא נכון, שזה מהתיאום והקישור.

משה גפני: אתה מחזיק העברה של תיאום וקישור על עודפים.

משה גפני: אני שואל אם אתה מחזיק העברה כזאת.

ניסן סלומינסקי: אני לא יודע על מה אתה מדבר.

משה גפני: ההעברה שהצבענו.

משה גפני: היה כתוב שבעה מיליון שקלים שיורדים ממשרד ראש הממשלה.

משה גפני: אומר יוסי שזאת טעות, שזה לא ממשרד ראש הממשלה.

ניסן סלומינסקי: ההעברה הקודמת שכולנו הצבענו בעד?

משה גפני: כן.

משה גפני: גם אני הצבעתי בעד.

משה גפני: הוא אומר שזאת טעות, שזה יורד ממשרד התיאום והקישור.

<יוסי עדס: זה יורד מהתיאום והקישור.

<יוסי עדס: כן.

משה גפני: ההצבעה לא הייתה נכונה.

יצחק כהן: לכן דרשתי יועץ משפטי.

יצחק כהן: למה אין כאן יועץ משפטי?

יצחק כהן: הנה, בבקשה, טעות, עוד טעות.

סתיו שפיר: זה שאין כאן ייעוץ משפטי, זאת פשוט חרפה.

יצחק כהן: למה אין כאן יועץ משפטי?

משה גפני: ניסן, יש כאן טעות.

משה גפני: זה לא משרד ראש הממשלה.

ניסן סלומינסקי: אחרי ששמענו את התשובות, אני מצביע שוב.

סתיו שפיר: זה לא עובד כך.

סתיו שפיר: אני רוצה שתבדוק עם הייעוץ המשפטי אם אפשר לעשות שוב הצבעה.

ניסן סלומינסקי: אני מצביע עוד פעם.

ניסן סלומינסקי: מי בעד אישור פניות 213 עד 218?

משה גפני: אני שואל אם יש עודפים של תיאום וקישור שמונחים אצלך.

סתיו שפיר: תקרא לייעוץ המשפטי.

יצחק כהן: אי אפשר בלי יועץ משפטי.

סתיו שפיר: הם צריכים להגיש את הבקשה מחדש ולהמתין את השבוע שממתינים.

יצחק כהן: אני דורש יועץ משפטי.

ניסן סלומינסקי: מי בעד אישור פניות 213 עד 218?

סתיו שפיר: הם צריכים לתקן את זה ולהגיש את הבקשה שוב.

משה גפני: אם זה יורד מהתיאום והקישור, אני רוצה לדעת האם אתה מחזיק עודפים שלהם.

ניסן סלומינסקי: יש כאן היום העברה.

יצחק כהן: לא, הפנייה הזאת.

משה גפני: לא, אין.

ניסן סלומינסקי: אם אני לא טועה, יש.

משה גפני: העברה של עודפים לתיאום ולקישור?

ניסן סלומינסקי: כן.

ניסן סלומינסקי: יש בהמשך.

משה גפני: זה לא מופיע.

ניסן סלומינסקי: יש.

ניסן סלומינסקי: 17311.

יצחק כהן: זה קרקס.

סתיו שפיר: ממש קרקס.

סתיו שפיר: תביאו לכאן בבקשה את הייעוץ המשפטי.

יצחק כהן: ניסן, אלה כספי ציבור.

ניסן סלומינסקי: אני רוצה להצביע כדי לתקן.

סתיו שפיר: לא.

סתיו שפיר: אסור לך.

יצחק כהן: מה זאת ההפקרות הזאת?

יצחק כהן: אלה כספי ציבור.

יצחק כהן: מה זאת האלימות הזאת?

ניסן סלומינסקי: מי בעד אישור פניות 213 עד 218?

יצחק כהן: אתה לא יכול להצביע בלי יועץ משפטי.

יצחק כהן: הפרוטוקול הזה ילך לבג"ץ.

סתיו שפיר: אני מצביעה נגד כי ההעברה הזאת לא חוקית.

סתיו שפיר: ממילא היא תתבטל.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פניות מספר 213 עד 218 אושרו

ניסן סלומינסקי: הפניות אושרו.

יצחק כהן: רביזיה.

סתיו שפיר: רביזיה ובדיקה משפטית של העניין הזה.

יצחק כהן: אנחנו מבקשים חוות דעת של היועץ המשפטי.

בועז טופורובסקי: גם אני מגיש רביזיה.

יצחק כהן: מבקשים חוות דעת של היועץ המשפטי.

ניסן סלומינסקי: פנייה מספר 187.

<עידן הרשקוביץ: מינהל התכנון, משרד הפנים.

<עידן הרשקוביץ: הפנייה נועדה לתקצב את הקמת הוועדה לתכנון מתחמים מועדפים לדיור בהתאם לחוק לקידום בנייה במתחמים מועדפים לדיור.

<עידן הרשקוביץ: זאת בעצם פנייה לתקצב את הקמת ה-ותמ"ל, הוועדה לתכנון מתחמים מועדפים לדיור בסך של 2.6 מיליון שקלים.

<עידן הרשקוביץ: זה בחמישה תקני כוח אדם.

יצחק כהן: מאיפה הכסף?

יצחק כהן: מהמטה?

<עידן הרשקוביץ: מהאוצר.

<עידן הרשקוביץ: מהרזרבה.

משה גפני: סתיו, יש לך שאלות?

משה גפני: אם לא, אפשר להתקדם.

משה גפני: אנחנו לא עושים פיליבסטר.

ניסן סלומינסקי: מי בעד אישור פנייה מספר 187?

ניסן סלומינסקי: בעד – רוב

ניסן סלומינסקי: פנייה מספר 187 אושרה

ניסן סלומינסקי: הפנייה אושרה.

יצחק כהן: רביזיה.

יצחק כהן: הרביזיה גם של סתיו וגם של משה.

ניסן סלומינסקי: פניות מספר 194 ו-195.

משה גפני: אם אתה יכול לברר בינתיים את התיאום והקישור.

ניסן סלומינסקי: ביקשתי שיבררו.

<אסף וסרצוג: הפנייה נועדה לתקצב סכום של כ-23 מיליון שקלים עבור תקצוב הצמדה ומע"מ למענק הקמה שמשולם לזכיין שמקים את המכללה הלאומית לשוטרים.

משה גפני: אני בעד ההעברה הזאת בתנאי שתגידו לנו מי המפכ"ל.

ניסן סלומינסקי: איזו מכללה?

<אסף וסרצוג: בימים אלה מוקמת המכללה הלאומית לשוטרים, זה פרויקט BOT.

<אסף וסרצוג: יש זכיין שזכה בהתאם למכרז.

יצחק כהן: מה התפקיד שלך?

<אסף וסרצוג: רפרנט ביטחון פנים באגף התקציבים.

יצחק כהן: מי הסגן?

<אסף וסרצוג: נח הקר.

יצחק כהן: למה הוא לא חתום על הפנייה?

<אסף וסרצוג: יעל אנדורן חתומה.

<אסף וסרצוג: אני אסביר.

<אסף וסרצוג: אתה שואל למה לא חתום על הפנייה אמיר לוי אלא יעל אנדורן חתומה עליה.

יצחק כהן: למה היא לא באה להסביר?

יצחק כהן: אם היא חתומה, למה היא לא באה להסביר?

משה גפני: היא במסיבת עיתונאים עם שר האוצר להסביר את מה שאנחנו לא מבינים.

<אסף וסרצוג: אני אסביר למה המנכ"לית חתומה על הפנייה ולא הממונה על התקציבים.

משה גפני: ניסן, היה בירור?

ניסן סלומינסקי: מבררים עכשיו.

משה גפני: אם אכן לא אושר, אתה תביא את זה לאישור?

ניסן סלומינסקי: אם אני יכול.

ניסן סלומינסקי: אם זה בתוך הרשימה.

משה גפני: זה נמצא כאן מזמן.

משה גפני: ממאי.

ניסן סלומינסקי: אם הכנסנו את זה לרשימה.

<אסף וסרצוג: פניית העודפים הקודמת היא מחודש יוני.

ניסן סלומינסקי: אם אני זוכר נכון, אישרו אותה והגישו רביזיה.

<אסף וסרצוג: לא.

<אסף וסרצוג: יש שתי פניות.

ניסן סלומינסקי: לא חשוב, עושים בירור.

משה גפני: תן לו להסביר.

<אסף וסרצוג: יש שתי פניות.

<אסף וסרצוג: יש פניית עודפים ישנה של סעיף 17 שנמצאת כבר מיוני והוגשה עם כולן.

<אסף וסרצוג: יש פניית עודפים נוספת שאמורה לעלות היום.

<אסף וסרצוג: אלה שתי פניות שנמצאות על שולחן הוועדה.

ניסן סלומינסקי: נחזור לנושא של המכללה לשוטרים.

<אסף וסרצוג: מדובר כאן על תקצוב לאומית לשוטרים.

<אסף וסרצוג: זה בעצם פרויקט שהתחיל.

<אסף וסרצוג: אם אני לא טועה, המכרז הסתיים בשנת 2009 והבנייה התחילה במרץ 2012.

<אסף וסרצוג: זה בצורה של BOT.

<אסף וסרצוג: כלומר, יש זכיין פרטי שמקים ומתפעל את מרכז ההדרכה.

<אסף וסרצוג: זה פרויקט בסדר גודל מאוד משמעותי.

<אסף וסרצוג: הוא עתיד לרכז את כל מתקני ההדרכה של משטרת ישראל למקום אחד.

יצחק כהן: זה יהיה הבה"ד של המשטרה?

<אסף וסרצוג: סוג של.

סתיו שפיר: מה העלות הכוללת של הפרויקט?

יצחק כהן: אם זאת רק הריבית, מה העלות?

<אסף וסרצוג: יש שני דברים.

<אסף וסרצוג: יש את עלות ההקמה של הפרויקט והעלות המוערכת היא כ-650 מיליון שקלים אבל מכיוון שזה בצורת BOT לא הכול מתוקצב.

<אסף וסרצוג: מה שתוקצב במסגרת המכרז, אלה שני מענקים בשווי 75 מיליון שקלים כל אחד.

<אסף וסרצוג: מה שאתם רואים כאן זה בעצם את המענק הראשון.

<אסף וסרצוג: ה-75 מיליון שקלים מתוקצבים בבסיס.

<אסף וסרצוג: ההצמדה והמע"מ לא תוקצבו מכיוון שזה היה צריך נתון לרגע התשלום בפועל.

<אסף וסרצוג: אחרי שהזכיין סיים את השלב הראשון, קיבל את האישור של היועצים ושל המינהלת לשלם, אנחנו יודעים בדיוק מה הסכום המצורף ולכן זאת הפנייה שאתם רואים כאן, להשלמת המענק.

<אסף וסרצוג: המענק השני אמור להיות משולם בסוף ההקמה שצפויה להיות בתחילת שנת 2015.

ניסן סלומינסקי: אותו סדר גודל של 75 מיליון?

<אסף וסרצוג: המענק הוא 75 מיליון שקלים פלוס הצמדה ופלוס מע"מ.

<אסף וסרצוג: זה יוצא כ-97 מיליון שקלים.

סתיו שפיר: מי הזכיין?

<אסף וסרצוג: הקבוצה שזכתה, חמישים אחוזים בבעלות שיכון ובינוי וחמישים אחוזים ג'י פורסט.

סתיו שפיר: מדוע יעל אנדורן חתומה על הפנייה?

<אסף וסרצוג: היא חתומה מכיוון ששיכון ובינוי היא בעצם חברת בת בה עבד פעם הממונה על התקציבים ומטעמים של ניגוד עניינים הוא לא חותם על פניות שנוגעות אליה.

סתיו שפיר: גם שר האוצר עצמו עבד עם שיכון ובינוי, בעקיפין.

<אסף וסרצוג: הוא לא חתום על הפנייה.

סתיו שפיר: אם כך, בעצם שר האוצר לא יכול לחתום על אף פנייה.

ניסן סלומינסקי: מי בעד אישור פניות מספר 194 ו-195?

ניסן סלומינסקי: בעד – רוב

ניסן סלומינסקי: פניות מספר 194 ו-195 אושרו

יצחק כהן: לא קיבלנו הסבר.

ניסן סלומינסקי: קיבלת הסבר.

יצחק כהן: לא קיבלנו.

<אסף וסרצוג: הממונה על התקציבים עבד בעבר בחברה שקשורה לשיכון ובינוי.

יצחק כהן: שאלתי למה נח לא חתם על הפנייה.

<אסף וסרצוג: נח עדיין לא הממונה.

ניסן סלומינסקי: פניות מספר 197 ו-198.

<מיכל גלברט רעות: הפנייה נועדה להעביר שני מיליון שקלים ממשרד החקלאות לתקציב המדען הראשי במשרד הכלכלה לטובת תכנית למחקר ופיתוח בחקלאות.

<מיכל גלברט רעות: זאת תכנית שרצה כבר משנת 1993 והורחבה בשנה האחרונה.

עיסאווי פריג': מה הייחודיות בתכנית?

עיסאווי פריג': למה מקבלים תוספת?

<מיכל גלברט רעות: לא מדובר בתוספת אלא מדובר כאן באיגום משאבים.

<מיכל גלברט רעות: בתכנית הזאת משתתף משרד החקלאות והוא מעביר כסף למדען הראשי להפעלת התכנית הזאת.

עיסאווי פריג': למה האיגום מתמקד במשרד הכלכלה?

<מיכל גלברט רעות: כי מי שמפעיל את התכנית, זה המדען הראשי במשרד הכלכלה.

<מיכל גלברט רעות: הבקשות מוגשות ללשכת המדען הראשי וועדת המחקר דנה בבקשות ואחרי שהיא מאשרת אותן הכסף עובר ליזמים ולחברות.

<מיכל גלברט רעות: מי שמשתתף בתכנית זה משרד החקלאות, משרד האוצר ולשכת המדען הראשי.

ניסן סלומינסקי: מי בעד אישור פניות 197 ו-198?

ניסן סלומינסקי: בעד – רוב

ניסן סלומינסקי: פניות מספר 197 ו-198 אושרו

ניסן סלומינסקי: הפניות אושרו.

יצחק כהן: רביזיה.

יצחק כהן: גם על הפניות הקודמות אנחנו מגישים רביזיה.

סתיו שפיר: רביזיה.

ניסן סלומינסקי: פניות מספר 199 ו-200.

<מיכל גלברט רעות: הפנייה באה להעביר שני מיליון שקלים מהרשות לפיתוח כלכלי של המגזר הערבי במשרד ראש הממשלה לטובת הוועדה לתכנון ותקצוב של מערכת ההשכלה הגבוהה לטובת מימון מלגות לתואר ראשון לבני המגזר הערבי.

<מיכל גלברט רעות: גם כאן מדובר באיגום משאבים כאשר שני המיליון שקלים מגיעים מהרשות לפיתוח כלכלי.

עיסאווי פריג': מה הסכום הכולל שמיועד לחלוקה?

אלכס מילר: אני אשמח לקבל קריטריונים של מקבלי המלגות.

<מיכל גלברט רעות: אין בעיה.

<מיכל גלברט רעות: הסכום הכולל הוא 6.5 מיליון שקלים בשנה.

<מיכל גלברט רעות: אנחנו בשנה הראשונה של התכנית.

<מיכל גלברט רעות: סך הכול הרצון הוא להגיע ל-650 סטודנטים כאשר כל סטודנט יקבל 10,000 שקלים בשנה כמלגת שכר לימוד.

<מיכל גלברט רעות: הקריטריונים לקבלה הוא מצב סוציו אקונומי והעדפה של מקצועות מסוימים כאשר המקצועות המועדפים הם הנדסה ומחשבים.

אלכס מילר: שירות לאומי בפנים?

ניסן סלומינסקי: זאת השכלה גבוהה.

ניסן סלומינסקי: זה לא קשור.

<מיכל גלברט רעות: במלגות האלה אין קריטריון של שירות לאומי.

אלכס מילר: גם לא משרת, גם לא תורם, הולך לעבוד.

ניסן סלומינסקי: אתה שואל למה אין תנאי של שירות לאומי?

אלכס מילר: ברור.

אלכס מילר: גם עובד שלוש שנים וגם מקבל מלגה.

יצחק כהן: לא.

יצחק כהן: בלי שירות לאומי.

יצחק כהן: בלי.

ניסן סלומינסקי: מי בעד אישור פניות מספר 199 ו-200?

אלכס מילר: אדוני היושב ראש, בלי שירות לאומי אנחנו לא נתמוך.

אלכס מילר: אם לא יהיה שירות כתנאי, לא נתמוך בזה.

עיסאווי פריג': חמד, אתה לא בעד?

שמעון סולומון: למה שלא ייתנו עדיפות לאלה ששירתו?

ניסן סלומינסקי: יכול להיות, אבל אני לא יודע להגיד לך.

ניסן סלומינסקי: יש חוק ששטבון אמור היה להעביר.

אלכס מילר: לא קשור.

ניסן סלומינסקי: זה קשור למערכת ההשכלה הגבוהה.

עיסאווי פריג': אני מצפה מחבר הכנסת עמאר שיצביע בעד.

חמד עמאר: אני קיימתי דיון בנושא.

סתיו שפיר: את אחראית גם על הרשות לפיתוח במגזר הערבי?

סתיו שפיר: אני מסתכלת על התקנה הזאת ואני רואה שבשנה שעברה מתוך 24 מיליון שקלים שהתקבלו בתקנה הזאת, הביצוע היה רק של 15.8 מיליון שקלים.

סתיו שפיר: למה זה כך?

<מיכל גלברט רעות: שוב, אני לא יכולה לענות בשמם לגבי סך הביצוע אבל אני יכולה להגיד לגבי המלגות, לגבי התכנית בה מדובר כאן.

<מיכל גלברט רעות: גם בשנה שעברה הועבר אותו סכום.

סתיו שפיר: אלה תשעה מיליון שקלים שנעלמו.

סתיו שפיר: מה קרה אתם?

סתיו שפיר: תשעה מיליון שקלים נשארו שם ללא ביצוע.

סתיו שפיר: למה לא להעביר את זה למלגות, אם המלגות האלה עובדות?

<מיכל גלברט רעות: בתוך הרשות הזאת יש כמה תכניות.

<מיכל גלברט רעות: התכנית, זה התקציב שלה, 6.5 מיליון שקלים בשנה.

סתיו שפיר: אתם בודקים למה התכניות האחרות לא עובדות?

סתיו שפיר: הכסף סתם הולך לפח?

<מיכל גלברט רעות: זה מתקשר לתחום של השכלה גבוהה ואני כן יודעת מה קורה בתחום ההשכלה הגבוהה.

<מיכל גלברט רעות: פניות אחרות, אני מניחה שהן נוגעות למשרדים אחרים.

ניסן סלומינסקי: מי בעד אישור פניות 199 ו-200?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פניות מספר 199 ו-200 אושרו

ניסן סלומינסקי: הפניות אושרו.

עיסאווי פריג': רוצים להכניס את הערבים למעגל שוק העבודה, למנגנוני תמיכה.

אלכס מילר: רביזיה.

אלכס מילר: אני ועמר.

עיסאווי פריג': זה אתה אומר.

עיסאווי פריג': גם עמר הגיש רביזיה?

עיסאווי פריג': למה אתה מביך אותו?

עיסאווי פריג': אתה מביך אותו.

חמד עמאר: רביזיה שלי.

יצחק כהן: משה, רביזיה שלנו כדי שלא ימשכו אותה.

חמד עמאר: אם זה פיתוח כלכלי, אני מגיש רביזיה עד שאני אקבל נתונים.

משה גפני: רביזיה.

משה גפני: אני כבר מבולבל.

משה גפני: צריך להחליף את הממשלה.

ניסן סלומינסקי: פניות מספר 201 ו-202.

<יובל טלר: רפרנט שיכון ומשרד הדתות.

<יובל טלר: הפנייה נועדה להעברת 3.9 מיליון שקלים לתקציב הרבנות הראשית ולהגדלת הוצאה מותנית בהכנסה.

יצחק כהן: בוא נראה מי מקבל את הכסף.

משה גפני: אתם מעבירים עוד כסף למחשוב?

משה גפני: אנחנו נמצאים בתהליך שאתם צריכים לקחת אותו בחשבון.

ניסן סלומינסקי: אני לוקח אותו בחשבון כבר מהתחלה.

משה גפני: אין לכם ראייה לטווח ארוך על ארץ ישראל ועל מדינת ישראל.

משה גפני: אתם צריכים להגיד הלל ביום העצמאות.

<יובל טלר: הפנייה נועדה להעברת 3.9 מיליון שקלים לתקציב הרבנות הראשית ולהגדלת ההוצאה המותנית בהכנסה בסך של 600 אלף שקלים.

משה גפני: לצורך מה?

<יובל טלר: 3.037 מיליון שקלים מיועדים לתגבור הוצאות הטיפול, האכיפה והאבטחה.

ניסן סלומינסקי: של מה?

<יובל טלר: של הרבנות הראשית.

ניסן סלומינסקי: אכיפה של מה?

<יובל טלר: של חוק הונאה בכשרות.

<יובל טלר: תקצוב נוסף של 530 אלף שקלים ו-600 אלף שקלים בהוצאה מותנית בהכנסה לתגבור מערך בדיקת הבחינות.

ניסן סלומינסקי: זה בסדר כי זה משמש צוואר בקבוק עצום.

ניסן סלומינסקי: מי בעד אישור פניות 201 ו-202?

סתיו שפיר: רגע.

סתיו שפיר: לגבי הכסף שהועבר קודם למערכות הממוחשבות.

סתיו שפיר: לפני חודשיים סכום נוסף לצרכים דומים.

<יובל טלר: ההעברה הקודמת שהייתה לא הייתה לרבנות הראשית אלא לתקציב המשרד לשירותי דת.

<יובל טלר: מדובר בשני תקציבים נפרדים.

סתיו שפיר: ההעברה הקודמת של השבעים מיליון שקלים?

<יובל טלר: התכוונת ל-45 מיליון שקלים.

סתיו שפיר: למחשוב.

<יובל טלר: כן, למחשוב.

<יובל טלר: זה עבר למשרד לשירותי דת ועכשיו אנחנו מדברים על הרבנות הראשית.

סתיו שפיר: אבל היא כפופה למשרד לשירותי דת.

<יובל טלר: היא יחידת סמך של המשרד לשירותי דת.

<יובל טלר: אין קשר.

סתיו שפיר: זה סכום נוסף.

<יובל טלר: הרבנות הראשית מתוקצבת בתחום פעולה נפרד מאשר המשרד לשירותי דת.

סתיו שפיר: צפויים לעבור עוד סכומים?

סתיו שפיר: יש עוד סכומים שצפויים לעבור השנה למטרות האלה?

<יובל טלר: אני לא יודע.

ניסן סלומינסקי: מי בעד אישור פניות 201 ו-202?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פניות מספר 201 ו-202 אושרו

ניסן סלומינסקי: הפניות אושרו.

משה גפני: רביזיה.

בועז טופורובסקי: רביזיה.

יצחק כהן: גם אני מבקש רביזיה.

ניסן סלומינסקי: פנייה מספר 203.

<דורון סמש: הפנייה הזו היא של משרד האוצר עצמו.

<דורון סמש: עיקר הפנייה מגדיל את ההוצאה המותנית בהכנסה של משרד האוצר ב-15.5 מיליון שקלים.

<דורון סמש: הסיבה לזה היא שרוב הכסף הולך למינהל הרכב הממשלתי, כעשרה מיליון שקלים.

<דורון סמש: מינהל הרכב הממשלתי הוא גוף שמאגם כסף מכל הממשלה בגין כל רכב ממשלתי שהיא מחזיקה וקונה את הרכבים, קונה את הביטוח, קונה את הדלק בעצמו.

<דורון סמש: חלק מהמשרדים מעבירים את הכסף בצורה של הוצאה מותנית בהכנסה כמו רשות מקרקעי ישראל, הכבאות ועוד כל מיני גופים.

<דורון סמש: לכן במהלך השנה אנחנו רואים את היקף רכישת הרכבים והעלויות שלהם ואנחנו מגדילים את ההוצאה המותנית בהתאם.

<דורון סמש: שינוי משמעותי נוסף בהוצאה המותנית הוא 4.2 מיליון שקלים עבור תשלום מהספק הזוכה במכרז להקמת מתקן ההתפלה באשדוד.

<דורון סמש: במסגרת הקמת מתקן ההתפלה באשדוד, הזכיין משלם חלק מהכסף על הקרקע ומעביר את הכסף לחשב הכללי.

יצחק כהן: אבל המתקן הזה לא מתקדם לשום מקום.

<דורון סמש: החשב הכללי מעביר את הכסף למינהל מקרקעי ישראל.

יצחק כהן: אבל המתקן לא מתקדם.

יצחק כהן: הוא תקוע.

<דורון סמש: הנושא הזה הוא חלק מההקמה של ההסכם בין הזכיין לבין מתקן ההתפלה.

<דורון סמש: זה התשלום הראשון שהוא מעביר והוא עבור הקרקע.

יצחק כהן: זה מקורות?

<דורון סמש: כן.

<דורון סמש: מקורות.

יצחק כהן: אנחנו מבינים שהעסק הזה תקוע ולא זז.

<דורון סמש: אני לא בקיא בפרטים.

יצחק כהן: לשם מה להתעסק עם זה?

<דורון סמש: הוא העביר כסף עבור הקרקע.

יצחק כהן: מקורות העבירה את הכסף עבור הקרקע?

<דורון סמש: כן.

<דורון סמש: היא משלמת על הקרקע.

<דורון סמש: הכסף עובר באמצעות החשב הכללי, הסעיף כאן, לרשות מקרקעי ישראל.

<דורון סמש: הוא אמור לבנות את מתקן ההתפלה.

יצחק כהן: בודקים את הכדאיות של כל הסיפור הזה.

יצחק כהן: למה לא לחכות?

<דורון סמש: למה לחכות עם כסף שספק מעביר לי?

<דורון סמש: נניח תיאורטית שהפרויקט הזה ייכשל, עדיין הוא משלם על הקרקע והכסף אצלנו.

<דורון סמש: אנחנו מקווים שהפרויקט לא ייכשל ושהוא יתקדם בקצב הרצוי והנכון.

<דורון סמש: יש כאן עוד 15 תקני כוח אדם שהם תוצאה של פסק דין שניתן בגין עובדים שהועסקו בתחום המחשוב במודל של קוסט פלוס.

<דורון סמש: בית המשפט הורה למדינה לקלוט אותם כעובדי מדינה.

<דורון סמש: יש כאן מיליון ו-300 אלף שקלים, כסף שמגיע מספק שירותי סלולר בגין קיזוז דמי קישוריות.

<דורון סמש: יש כאן עוד שינויים פנימיים בעיקר העברות מתחום המחשוב לתפעול וכדומה.

סתיו שפיר: מאחר ואתם לא מצליחים לפרסם מידע, כמעט שום דבר בזמן, אני חושבת שאין סיבה להעביר לכם בשלב הזה עוד כסף לתחום המחשוב.

סתיו שפיר: הוועדה צריכה לבקש משר האוצר להתייצב בוועדה הזאת.

סתיו שפיר: השר לא הגיע לכאן יותר מפעמיים במהלך כל הקדנציה ועד אז אין שום סיבה להעביר כסף למשרד האוצר, עם כל הכבוד.

סתיו שפיר: שיגיע השר ויספר מה המקורות התקציביים לכל השינויים בתקציב שהוא הולך לעשות ב-2015.

סתיו שפיר: שיבוא לקיים כאן דיון רציני על מע"מ אפס.

סתיו שפיר: שיועיל בטובו להגיע לוועדת הכספים ועד אז שלא יביא לכאן פניות תקציביות.

סתיו שפיר: ברצינות.

יצחק כהן: יש משהו יותר מוזר.

יצחק כהן: כל הפרויקט הזה שנוי במחלוקת ולא ברור לי שהוא מתקדם.

אלכס מילר: על איזה פרויקט אתה מדבר?

יצחק כהן: על מתקן ההתפלה באשדוד.

סתיו שפיר: זאת לא אשמתך חלילה, אבל אני חושבת שהוועדה לא יכולה להמשיך בחאפריות הזאת.

<דורון סמש: שתי הערות לגבי הכסף של המחשוב.

<דורון סמש: מדובר על הסטה פנימית בין תקנות בתוך משרד האוצר.

<דורון סמש: אין כאן כספים חדשים לנושא הזה.

<דורון סמש: שנית, מדובר על פרויקט DRP.

<דורון סמש: כרגע מחשבי משרד האוצר לא מגובים בצורה מספקת למקרה שתהיה הצפה או שריפה חס וחלילה בבניין.

סתיו שפיר: מה זה משנה?

סתיו שפיר: הרי כל המידע שלכם שם מבולבל וקאוטי ואין לכם שום סדר ושום ארגון.

סתיו שפיר: מקסימום אם הוא יוצף, אולי תצטרכו לעבוד על דברים מחדש.

<דורון סמש: ייאבד כל הזיכרון הארגוני של המידע.

סתיו שפיר: במצבים מסוימים כדאי לאבד את הזיכרון הארגוני.

יצחק כהן: זה רק לתועלת.

<דורון סמש: יכול להיות.

<דורון סמש: לגבי הפרויקט, כפי שאמרתי זה פרויקט BOT מורכב שלוקח הרבה מאוד שנים.

<דורון סמש: אנחנו בהתחלה שלו ואנחנו חושבים שהוא יקרה בלוח זמנים.

<דורון סמש: זה התשלום הראשון למיטב ידיעתי עבור הקרקע ופועלים כדי שזה יקרה.

סתיו שפיר: ניסן, לנו הובטח, בעקבות הסיכומים בחוק המע"מ, ששר האוצר יגיע לכאן כדי לדון בחקיקה הזאת.

סתיו שפיר: זה היה אמור להיות כבר לפני שבועיים.

סתיו שפיר: הוא לא מגיע לכאן.

סתיו שפיר: הוא לא מועיל בטובו לדבר עם חברי הכנסת או לדבר עם ועדת הכספים.

סתיו שפיר: כנראה שהוועדה לא מספיק חשובה לו.

סתיו שפיר: אני מציעה שאנחנו כרגע לא נעביר את הכסף למשרד האוצר.

משה גפני: יאיר לפיד לא מופיע כאן.

סתיו שפיר: הוא לא מופיע.

סתיו שפיר: אז למה שנעביר למשרד שלו כסף?

בועז טופורובסקי: הוא עובד.

סתיו שפיר: עובד על הציבור.

משה גפני: נכון.

משה גפני: באמת לא צריך את הכנסת.

משה גפני: עובד.

סתיו שפיר: עובד על כולנו.

סתיו שפיר: על זה הוא עובד.

יצחק כהן: בשבת אחר הצהרים הוא עובד.

ניסן סלומינסקי: מי בעד אישור פנייה מספר 203?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פנייה מספר 203 אושרה

ניסן סלומינסקי: הפנייה אושרה.

יצחק כהן: לא אושרה.

יצחק כהן: אנחנו מבקשים רביזיה.

ניסן סלומינסקי: חמד, אתה הצבעת?

ניסן סלומינסקי: נכון?

חמד עמאר: כן.

סתיו שפיר: על מה ההצבעה?

ניסן סלומינסקי: גם עדי קול נכנסה והצביעה.

סתיו שפיר: גם היא לא יודעת על מה ההצבעה.

יצחק כהן: בכל אופן אנחנו מבקשים רביזיה.

יצחק כהן: להלן הקבוצה.

ניסן סלומינסקי: פנייה מספר 004.

<אסף וסרצוג: יש שתי פניות עודפים.

<אסף וסרצוג: האחת חולקה לכם עכשיו ואחת שהייתה אמורה להיות.

סתיו שפיר: מה זה חולקה לנו עכשיו?

סתיו שפיר: לא קיבלנו את הדבר הזה.

<אסף וסרצוג: אני לא יודע מה חולק.

יצחק כהן: לא קיבלנו.

סתיו שפיר: יש רשימה של הפניות התקציביות שדנים בהן היום וזה לא מופיע ברשימה.

סתיו שפיר: צר לי.

סתיו שפיר: אם היה כאן ייעוץ משפטי, הוא היה אומר לכם שאי אפשר לדון בזה.

ניסן סלומינסקי: אני מנוע מלדון בזה כי זה לא נשלח.

<אסף וסרצוג: הפנייה הזאת נשלחה לוועדה ביוני.

ניסן סלומינסקי: זה נשלח בעבר.

יצחק כהן: איזה בלגן.

יצחק כהן: אי אפשר כך.

יצחק כהן: בוא נסגור את הוועדה.

יצחק כהן: יועצים משפטיים אין.

יצחק כהן: מיליונים שמועברים.

סתיו שפיר: כל האנשים שמתלחששים על כך שיש כאן רצון לא להעלות את הפנייה.

סתיו שפיר: בבקשה להגיד את הדברים לפרוטוקול.

יצחק כהן: אלה מיליונים שהולכים לאיבוד.

סתיו שפיר: אתה ביקשת במכוון לא להעלות את הפנייה הזאת ולכן לא שלחת אותה אלינו?

ניסן סלומינסקי: לא.

ניסן סלומינסקי: זה משהו היסטורי שחשבתי שהוא אושר והייתה רביזיה אבל התברר שלא.

יצחק כהן: בלי יועצים משפטיים, מיליונים מועברים.

סתיו שפיר: מה זה התברר שלא אושר?

סתיו שפיר: אתה קיבלת בקשה לא להעביר את זה?

ניסן סלומינסקי: רציתי להעלות את זה ואמרת שאי אפשר.

סתיו שפיר: בדרך כלל כשאתה מתנגד לדברים שאני אומרת, אתה לא כל כך שש להסכים אתי.

סתיו שפיר: אתה רצית לא להביא את זה לאישור מסיבה מסוימת?

ניסן סלומינסקי: אחרי שהוא לחש לך מה שלחש.

סתיו שפיר: אתה רצית לא להביא את זה לאישור מסיבה מסוימת?

ניסן סלומינסקי: לא.

סתיו שפיר: מה יש כאן שאתה לא רוצה להביא את זה?

ניסן סלומינסקי: הייתי בטוח שזה אושר ויש על זה רביזיה.

ניסן סלומינסקי: היא מראה לי שזה לא אושר.

סתיו שפיר: ממתי אתה כל כך מזדרז?

סתיו שפיר: מה הסיפור?

ניסן סלומינסקי: אין שום סיפור.

ניסן סלומינסקי: אני הייתי בטוח שזה אושר ויש על זה רביזיה.

ניסן סלומינסקי: הם באו ואמרו שזאת טעות וכי זה לא אושר.

משה גפני: אני אמרתי.

ניסן סלומינסקי: כן.

ניסן סלומינסקי: היה עיכוב וזה לא אושר.

ניסן סלומינסקי: פניות מספר 204 עד 207.

<מעין נשר: רפרנטית חקלאות, אגף תקציבים.

<מעין נשר: יש כאן ארבע פניות שכולן נועדו להעביר כסף לסעיף 33, שזה סעיף הפעולות של משרד החקלאות.

<מעין נשר: יש כאן העברה אחת ממשרד הקליטה בסך 2.173 מיליון שקלים עבור קליטת מדענים עולים בהתאם לסיכום בין המשרדים.

<מעין נשר: משרד הקליטה מעביר כסף למשרד החקלאות תחתיו נמצא מכון וולקני, מינהל המחקר החקלאי, לצורך עידוד הגעה של מדענים עולים לבוא ולחקור.

<מעין נשר: יש כאן 943 אלפי שקלים מתקציב התמיכות של משרד החקלאות בסעיף 32 שעוברים לפעולות.

<מעין נשר: העברה טכנית.

<מעין נשר: גם זה סוג של מחקרים ביחידות השונות.

<מעין נשר: למשרד החקלאות יש יחידת דיג, יחידת שירותים ווטרינריים והגנת הסביבה וגם הם מבצעים מחקרים וזוכים בכספי המדען הראשי ואז מעבירים את זה בהעברה פנימית.

<מעין נשר: יש כאן עוד 120 אלפי שקלים ממשרד הכלכלה שנועדו להשתתפות בתכנון אגרוטק.

<מעין נשר: משרד החקלאות בודק ייתכנות של הקמת קריה למו"פ חקלאי ליד המשרד וזה כסף ממשרד הכלכלה כדי לתמוך בתכנית.

עיסאווי פריג': לפני שתי העברות העברנו שני מיליון שקלים למשרד החקלאות ממשרד הכלכלה, למדען הראשי.

עיסאווי פריג': עכשיו אנחנו קוראים כאן את ההעברה שמונחת לפנינו והיא מנוגדת למה שהיה לפני כעשרים דקות.

<מעין נשר: זה לא מנוגד.

<מעין נשר: אני אסביר.

אלכס מילר: זה לא למחקר.

אלכס מילר: זה למדענים עצמם.

עיסאווי פריג': זה אותו הדבר.

עיסאווי פריג': אני רוצה להבין את כל הדבר הזה.

<מעין נשר: אני אסביר.

<מעין נשר: משרדי הממשלה, יש להם יחידות שונות שפועלות לפי תכנית שונות.

<מעין נשר: יחידת המו"פ העסקי במדען הראשי תומכת בפעילות של חברות שרוצות לעשות מו"פ עסקי בחקלאות.

<מעין נשר: יש להם אפשרות להוציא את הכסף לפי נוהל תמיכות שהם מפרסמים וזה קורה כבר כמה שנים.

<מעין נשר: זאת תכנית שקיימת.

<מעין נשר: כאן אנחנו מדברים על מטה משרד החקלאות, יחידה אחרת, שבודק האם אפשר להקים קריה חקלאית מדעית, היי-טק, מו"פ – חבל שהתקציבאית הלכה כי היא הייתה מסבירה לכם בדיוק מה הם עושים - שנועדה בעצם לשים את החברות האלה במבנה שיהיה ליד משרד החקלאות וכך לקבל שירותי תמך מוולקני.

<מעין נשר: הדבר הזה הוא פרויקט של עשרות מיליוני שקלים, אם הוא יקרה.

<מעין נשר: הוא גם נועד למנף כסף מהשוק הפרטי.

<מעין נשר: בודקים את הייתכנות שלו לפני שיוצאים להרפתקה כזאת.

<מעין נשר: משרד הכלכלה שמע על התכנית, התלהב ואמר שהוא נותן מהמטה שלו כסף לדבר הזה.

<מעין נשר: אלה פניות שונות למרות שזה דומה.

<מעין נשר: זאת לא העברה מנוגדת אלא אלה דברים שונים.

סתיו שפיר: תמיד בדיקת ייתכנות היא עם גופים חיצונים?

סתיו שפיר: אין לכם את היכולת לעשות את בדיקת הייתכנות מבפנים?

<מעין נשר: אני חושבת שזה בהחלט מערב עבודה מבפנים של יחידת הכלכלה והאסטרטגיה של משרד החקלאות.

<מעין נשר: עם כל הרצון הטוב, הם לא בקיאים לא בשוק העולמי.

סתיו שפיר: יש במשרד אנשים שאחראים על תכנון.

<מעין נשר: הם בהחלט מנהלים את זה.

סתיו שפיר: למה צריך להוציא את זה החוצה?

<מעין נשר: אני חושבת שלא הכול כאן יצא החוצה.

<מעין נשר: זאת אומרת, חלק הוא לשימוש פנימי של היחידה שצריכה תקציב עבור בדיקת הייתכנות.

<מעין נשר: היא עושה כל מיני פעולות.

<מעין נשר: היא צריכה מידענות, סקר, דברים כאלה ולשם כך צריך תקציב.

<מעין נשר: לא בהכרח היא לקחה את זה למיקור חוץ והביאה יועץ.

<מעין נשר: אני מניחה שנעזרו גם ביועצים אבל לא הכול הולך החוצה.

סתיו שפיר: לפני כמה חודשים הבאת לנו את הפרויקט של השוק הסיטונאי ולשם עברו עשרות מיליוני שקלים עבור החברות המייעצות להקמת השוק הסיטונאי תחת משרד החקלאות.

סתיו שפיר: עדיין אין שוק ואין כלום.

סתיו שפיר: אני רוצה להבין למה אתם עושים את זה מבחוץ.

סתיו שפיר: למה אין לכם את המומחים מבפנים?

סתיו שפיר: אתם זורקים מיליוני שקלים על הדבר הזה.

<מעין נשר: זאת שאלה קצת רחבה להתייחס עכשיו לכל מדיניות מיקור החוץ של הממשלה.

סתיו שפיר: לא.

סתיו שפיר: התייחסתי רק למשרד החקלאות.

<מעין נשר: משרד החקלאות, כמו יתר המשרדים, נעזר בשירותים חיצוניים כי בחוץ יש התמחות ויש צורך להיעזר במומחים חיצוניים כשרוצים לעשות משהו שעד עכשיו המשרד לא עשה כמו למשל להקים שוק סיטונאי, כמו למשל לראות איך ממנפים כסף פרטי כדי להקים קריה חקלאית.

סתיו שפיר: אין דרך למצוא את היועצים ואת האנשים האלה בתוך הממשלה במקום כל הזמן לזרוק כסף על מיקור חוץ?

<מעין נשר: לזרוק כסף, זאת אמירה.

סתיו שפיר: זה לזרוק כסף, כי לשם מה יש ממשלה ולמה אנחנו משלמים כל כך הרבה כסף להוצאות שכר אם בסוף אין לנו את המומחים?

ניסן סלומינסקי: שמעון, בבקשה.

סתיו שפיר: ניסן, השאלות שלי שוות פחות מהשאלות של שמעון?

ניסן סלומינסקי: לא.

ניסן סלומינסקי: את כבר שאלת את אותה שאלה.

סתיו שפיר: אבל היא לא ענתה לי עד הסוף.

ניסן סלומינסקי: את חוזרת על זה וחוזרת.

ניסן סלומינסקי: גם הוא רוצה לשאול.

סתיו שפיר: אבל היא לא ענתה לי עד הסוף.

סתיו שפיר: אני אקשיב גם לשאלה של שמעון.

שמעון סולומון: את לא יכולה לשאול בלי הפסקה.

סתיו שפיר: היא לא סיימה לענות לי את התשובות.

סתיו שפיר: זאת שאלה עקרונית מהותית.

סתיו שפיר: למה להתפרץ לדברים?

עיסאווי פריג': אתה מעביר חצי מיליארד שקלים ואתה רוצה שנשתוק?

ניסן סלומינסקי: שמעון, בבקשה.

<מעין נשר: יושב ראש הוועדה, אני מבקשת שתנחה אותי למה מהשאלות לענות.

ניסן סלומינסקי: עכשיו שמעון.

שמעון סולומון: אם אני זוכר טוב, במושב הקודם הייתה גם כן העברה דומה כזאת.

<מעין נשר: לא.

<מעין נשר: זאת תכנית חדשה.

<מעין נשר: זה לא היה במושב הקודם.

<מעין נשר: זה משהו שהשר החדש הביא אתו.

<מעין נשר: לא הייתה העברה כזאת.

שמעון סולומון: אני אבדוק את זה כי הצבענו על כך.

שמעון סולומון: מדענים בארץ או בחו"ל?

<מעין נשר: אתה מדבר על ההעברה למשרד הקליטה?

שמעון סולומון: כן.

<מעין נשר: כן.

<מעין נשר: הייתה גם במושב הקודם.

שמעון סולומון: במה זה שונה?

<מעין נשר: אין שוני.

<מעין נשר: זאת תכנית שקיימת כמה שנים אבל המשרדים לא רוצים לעשות העברה בבסיס.

עיסאווי פריג': הם רוצים להשאיר את הכוח ביד.

שמעון סולומון: אני שואל כי באותה העברה בפעם הקודמת אמרתי שיש כמה תכניות של יוצאי אתיופיה שקורסות ועומדות להיפסק.

שמעון סולומון: באותה הזדמנות ביקשתי שיבדקו האם יש העברות בין המשרדים והאם יש תקציב.

<מעין נשר: נמצא כאן רפרנט משרד הקליטה ואני בטוחה שהוא יתייחס.

ניסן סלומינסקי: שמעון, קיבלת תשובה?

שמעון סולומון: יש מכתב ששלחתי ועדיין לא קיבלתי עליו תשובה בנושא הזה.

שמעון סולומון: אני לא רוצה לעכב.

ניסן סלומינסקי: מי בעד אישור פניות 204 עד 207?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פניות 204 עד 207 אושרו

ניסן סלומינסקי: הפניות אושרו.

יצחק כהן: רביזיה.

יצחק כהן: להלן הקבוצה.

ניסן סלומינסקי: אנחנו נעשה הפסקה של עשרים דקות, עד 15:40

ניסן סלומינסקי: אנחנו מחדשים את הישיבה.

ניסן סלומינסקי: פנייה מספר 208.

<נעה היימן: הפנייה נועדה לתקצוב הנושאים הבאים.

<נעה היימן: אני אסביר אותם ואפרט.

<נעה היימן: חברת הכנסת שפיר שלחה אלינו שאלות שהגיעו הבוקר ולא הספקנו להשיב במייל.

<נעה היימן: לכן אני אענה עליהן כאן בעל פה.

ניסן סלומינסקי: חכי דקה כדי שהיא תיכנס.

ניסן סלומינסקי: יש לך משהו לומר לפני שאת עונה לשאלות שלה?

<נעה היימן: אני מסבירה את הפנייה ועונה לשאלות תוך כדי.

ניסן סלומינסקי: תסבירי את הפנייה.

<נעה היימן: הסעיף הראשון בפנייה הוא תגבור שירותי החינוך בעקבות מבצע צוק איתן בסך של 38.267 מיליון שקלים.

<נעה היימן: אני מסבירה איך מפורט התקציב הזה.

<נעה היימן: מתוך התקציב הזה, 10 מיליון שקלים הם עבור תקצוב פעילות תנועות הנוער.

<נעה היימן: מחנות קיץ רבים ופעילויות קיץ רבות של תנועות הנוער נפגעו בזמן המבצע ולכן אנחנו משנים עכשיו את תקנת התמיכה כדי לסייע להם בקושי שנוצר להן.

זבולון כלפה: והחלוקה ביניהם תהיה על בסיס החלוקה?

<נעה היימן: החלוקה ביניהן היא על בסיס שני נושאים.

<נעה היימן: קודם כל, הוגש אלינו, וגם לוועדת הכספים, אותו מסמך שהגיע מתנועות הנוער, ממועצת תנועות הנוער שמאגדת את כלל תנועות הנוער לרבות תנועת הצופים, הנוער העובד והלומד, בני עקיבא.

<נעה היימן: כל תנועות הנוער מיוצגות באותה מועצה.

<נעה היימן: הם הגישו מסמך עם פירוט הפיצויים והאופן שלדעתם נכון לחלק אותם בין התנועות.

<נעה היימן: הם היו שותפים בתהליך כתיבת התמיכה ולכן אני לא יודעת שיש בעיות בין תנועות הנוער.

ניסן סלומינסקי: אני רוצה לשבח כאן את מיכל בירן ואת רונן הופמן.

ניסן סלומינסקי: מיכל באמת דחפה את זה, טיפלה בזה והובילה את זה.

ניסן סלומינסקי: מגיע לך יישר כוח בשם תנועות הנוער.

מיכל בירן: תודה רבה.

מיכל בירן: תודה על העזרה.

סתיו שפיר: חשוב מאוד.

<נעה היימן: 28 מיליון שקלים נוספים הם עבור תגבור פעילויות משרד החינוך בזמן מבצע צוק איתן.

<נעה היימן: אני מסבירה עכשיו כיצד התקציב הזה חולק.

<נעה היימן: חלק מהתקציב היה בעיקר להפגות בזמן המבצע עצמו ולהארכת שנת הלימודים בחינוך המיוחד.

<נעה היימן: החינוך המיוחד לומד גם בתקופת הקיץ, לפחות חלקו, והייתה העברה של כיתות החינוך המיוחד ללימודים במרכז הארץ בכפרי הנוער, מה שיצר עלות תקציבית גם להסעות וגם לשהותם בכפרי הנוער.

<נעה היימן: בנוסף, יש כאן תקציב שנועד להתמודדות בחזרה ממבצע צוק איתן בעיקר להפגות או פעילויות בפתיחת שנת הלימודים.

<נעה היימן: התקציב הזה חולק על פי מפתח של כיתה.

<נעה היימן: כל כיתה בטווח הישובים של אפס עד שבעה קילומטרים קיבלה אלף שקלים לכיתה וכל כיתה בטווח של שבע עד ארבעים קילומטרים קיבלה 600 שקלים לכיתה עבור המנהל לביצוע פעולות פתיחת שנה, לגמישות ושיקול דעתו.

<נעה היימן: דבר נוסף הוא השירות הפסיכולוגי.

<נעה היימן: תגבור משמעותי של השירות הפסיכולוגי חינוכי.

<נעה היימן: מפתח ההקצאה כאן היה עשר שעות ייעוץ לישובים שנמצאים בטווח של אפס עד שבעה קילומטרים לכל מוסד, ובטווח של שבעה עד ארבעים קילומטרים ניתנו חמש שעות לכל מוסד.

<נעה היימן: הנושא הבא הוא 24 מיליון שקלים לתכנית הלמידה המשמעותית.

<נעה היימן: תכנית הלמידה המשמעותית מובלת על ידי שר החינוך.

<נעה היימן: התכנית כוללת בעיקר שינוי של שיטת הבחינות.

<נעה היימן: פחות התבססות על מבחנים ויותר על עבודות חקר.

<נעה היימן: לשם כך נדרש תקציב גם לשיפוי המורים בהתאם להסכמים שהגיעו אליהם עם ארגון המורים.

<נעה היימן: לבדוק עבודה וללוות עבודת חקר, למורה יותר קשה מאשר לבדוק מבחן.

<נעה היימן: לכן יש שיפוי למורים וזה מהווה חלק מהתקציב.

<נעה היימן: שאר התקציב ללמידה המשמעותית, כפי שאמרתי, להנחיית עבודות חקר, בגרות חברתית שעכשיו היא תנאי לבגרות דרך פעילות התנדבותית בקהילה ותגבור מתמטיקה חמש יחידות לימוד ופרויקטים מצוינות נוספים שמשרד החינוך מוביל.

<נעה היימן: זאת תכנית הלמידה המשמעותית.

זבולון כלפה: לפי איזה מפתח זה הולך?

<נעה היימן: לכל בתי הספר בארץ.

<נעה היימן: זה לא לפי מפתחות.

<נעה היימן: משרד החינוך, בחלק מפעולותיו, פועל ישירות מול בתי הספר.

זבולון כלפה: בתי ספר תיכוניים בלבד.

<נעה היימן: בתי ספר תיכוניים בלבד.

<נעה היימן: כן.

<נעה היימן: יש פעולות נוספות שנעשות גם ביסודי וגם בחטיבת הביניים כדי לעודד את רוח הלמידה המשמעותית אבל זה לא בתוספת תקציב.

יצחק כהן: מה זאת למידה משמעותית?

<נעה היימן: כמו שהסברתי.

<נעה היימן: בעיקר שינוי והערכה חלופית.

<נעה היימן: שינוי שיטת הבחינה כך שיהיו פחות בחינות כתובות.

יצחק כהן: מה משמעותי בזה?

<נעה היימן: אני לא פדגוגית דגולה ואני אשאיר את זה למומחים.

יצחק כהן: כמה מושקע?

יצחק כהן: 300 מיליון שקלים?

<נעה היימן: בהבשלה מלאה בעוד מספר שנים.

יצחק כהן: חוץ מה-300, שזה מאוד משמעותי, ה-300 מיליון שקלים מאוד משמעותיים.

<נעה היימן: אני מסבירה.

<נעה היימן: נוספות יחידות לימוד כדי לאפשר תנאי, בגרות חברתית כחלק מתעודת הבגרות.

<נעה היימן: הדבר הזה דורש תקצוב של יחידות לימוד נוספות.

יצחק כהן: מה זה בגרות חברתית?

<נעה היימן: בגרות חברתית היא התנדבות בקהילה שהתלמיד מחויב לבצע על מנת לקבל תעודת בגרות.

יצחק כהן: יש את המשרד לאזרחים ותיקים שעושה את זה.

יצחק כהן: הוא שולח תלמידים.

יצחק כהן: 300 מיליון שקלים, זה מאוד משמעותי.

יצחק כהן: מה זה לימוד משמעותי.

יצחק כהן: מה זאת למידה משמעותית?

סתיו שפיר: בפעם הראשונה עכשיו שמעתי מה אומרת הלמידה המשמעותית.

יצחק כהן: משמעותי.

יצחק כהן: ה-300 מיליון זה מאוד משמעותי.

<נעה היימן: בפנייה הזאת יש 24 מיליון שקלים לנושא הזה.

<נעה היימן: שאר הנושאים יתוקצבו בתקציב 2015.

סתיו שפיר: באמת צריך לברך אותה על זה.

סתיו שפיר: מכל הפרסומות ברדיו, פעם ראשונה אני מצליחה להבין את הפרויקט.

יצחק כהן: זה לא מה שכתוב על השלטים.

סתיו שפיר: אולי צריך לשים אותך בפרסומות.

יצחק כהן: זה קשור ל-הכול חינוך

<נעה היימן: לא.

<נעה היימן: הסעיף הבא הוא 25 מיליון שקלים לחברה למתנ"סים והסכום הזה מחולק באופן הבא: שלושה מיליון שקלים לגירעונות שכר שיש בחברה בגלל עתירה שהתקבלה בשנה שעברה בבית הדין לענייני עבודה ושיפוי שניתן לחברה לתשלום שכר לעובדים.

<נעה היימן: 4.025 מיליון שקלים נוספים הם בעיקר לפתיחת מתנ"סים והרחבת פעילות החברה למתנ"סים בחברה הערבית.

<נעה היימן: נשאלנו באיזה ישובים.

<נעה היימן: מרכזי חדשנות ייפתחו בטמרה-כפר מנדא, בעלות של מיליון שקלים למרכז.

<נעה היימן: תגבור של פעילות רעים – אלה פעילויות בקהילה עם אוכלוסיות עם צרכים מיוחדים – בכפר מנדא, מג'דל כרום, דיר חנא, קלנסואה וכסייפה, ומתנ"סים חדשים בטייבה, ערבה וערערה.

סתיו שפיר: אפשר לקבל את זה.

<נעה היימן: אני אעביר לכם את הכול.

זבולון כלפה: כשאת אומרת פתיחה של מתנ"ס, זה כולל גם מנהל?

<נעה היימן: כן.

<נעה היימן: פתיחה של מתנ"ס אומרת מנהל.

זבולון כלפה: זה לא משנה מה גודל האוכלוסייה שם?

<נעה היימן: נכון.

<נעה היימן: לא משנה.

זבולון כלפה: אני אשמח לקבל גם את הפירוט הזה.

<נעה היימן: אין בעיה.

<נעה היימן: של מה שהקראתי עכשיו?

<נעה היימן: של שמות הישובים בהם מורחבת הפעילות?

זבולון כלפה: כן.

<נעה היימן: אין בעיה.

<נעה היימן: אני אעביר לכם.

<נעה היימן: כארבעה מיליון שקלים עבור תגבור החינוך הטכנולוגי.

זבולון כלפה: לפני כן.

זבולון כלפה: לגבי החברה למתנ"סים.

זבולון כלפה: בעקבות צוק איתן אין דיונים אצלכם?

זבולון כלפה: החברה למתנ"סים פעלה בצורה מאוד מפוזרת בהרבה מקומות בארץ והוציאה לא מעט הוצאות.

זבולון כלפה: היא לא בתוך הרשויות וכאן אני לא רואה שיש פיצוי או השתתפות או סיוע בגין המבצע.

<נעה היימן: החברה למתנ"סים היא חברה שנמצאת היום בדיונים מול משרד האוצר ומשרד החינוך על תכנית הבראה כוללת.

<נעה היימן: החברה נמצאת בגירעון מבני ובגירעון אקטוארי מאוד עמוק ואנחנו בדיונים כבר מספר חודשים, אותם אנחנו מקווים לסיים בקרוב, גם על התכנית האסטרטגית של החברה.

<נעה היימן: אין פיצוי ייעודי שניתן לחברה למתנ"סים.

<נעה היימן: אופן הפעילות של החברה למתנ"סים ואופן התקצוב שלה, הוא לא עבור פעילויות.

<נעה היימן: החברה למתנ"סים היא בעצם גוף מטה והיא נותנת משכורת של מנהל המתנ"ס לכל ישוב אליו היא נכנסת.

<נעה היימן: פרט לזה יש עוד מספר סעיפים קטנים נוספים בתקצוב החברה אבל בעיקרה התקשרות מול החברה למתנ"סים היא התקשרות של תקצוב השכר למנהל.

<נעה היימן: אנחנו נמצאים גם היום בשלבים סופיים של הפיכת החברה למתנ"סים לזרוע ביצוע של משרד החינוך, מכיוון שהיא חברה ממשלתית בעלת יתרונות ייחודיים בפעולה בקהילה בחינוך בלתי פורמלי.

<נעה היימן: ברגע שיאושר ההסכם הזה – והוא נמצא בשלבים סופיים ואנחנו מקווים שהוא יסתיים בקרוב – נוכל להעביר דרכה ולבצע דרכה התקשרויות.

זבולון כלפה: היה חשוב לי לברר.

זבולון כלפה: את אומרת שבנוגע לצוק איתן – אפס הם יקבלו מכם.

אלכס מילר: הם לא מקבלים מהם תקציב אלא רק שכר של המנהל.

זבולון כלפה: גם קצת פעילויות.

<נעה היימן: תגבור החינוך הטכנולוגי.

<נעה היימן: בעיקרו זה תקצוב גדול למחשוב בתי הספר.

<נעה היימן: הוא לא התקציב שמועבר כאן אלא זה מועבר דרך תקציב הפיתוח.

<נעה היימן: זה תקציב שבעיקר מועבר להדרכות והכשרות מורים איך ללמד את התלמידים דרך הוראה ממוחשבת.

<נעה היימן: תקני כוח אדם למחוזות.

<נעה היימן: במשרד החינוך מוקם בימים אלה מחוז חרדי גם על מנת לפקח בצורה יותר טובה.

<נעה היימן: עד היום לא הייתה יחידה מיוחדת במשרד החינוך בהיקפים מתאימים לכל נושא הטיפול בחברה החרדית וזאת תוספת 12 תקנים לנושא הזה.

<נעה היימן: שינויים מאוזנים נוספים בתקציב המשרד.

יצחק כהן: מה אמרת לגבי החברה החרדית?

<נעה היימן: אמרתי שיש 12 תקנים למחוז החרדי במשרד החינוך.

<נעה היימן: שינויים מאוזנים נוספים בתקציב המשרד.

<נעה היימן: בעת מבצע צוק איתן ועל מנת לא לפגוע בתלמידים התיכוניים שהחמיצו את מועדי בחינות הבגרות בגלל המבצע, נעשה מועד בחינה נוסף, דבר שדרש היערכות מצד משרד החינוך בעיקר במשגיחים בבחינות הבגרות.

<נעה היימן: לכן השינוי המאוזן מתייחס לסעיף הזה.

עיסאווי פריג': מה זה האיזונים?

עיסאווי פריג': באיזה סכום מדובר?

<נעה היימן: לדעתי 18 מיליון שקלים בסך הכול, העברה למשגיחי בגרות מסעיפים שונים.

עיסאווי פריג': ה-18 מיליון, כולם מועברים למשגיחי בגרות?

<נעה היימן: אני חושבת שכן.

<משה שגיא: למשגיחי בגרות ומשגיחים מעריכים.

<נעה היימן: לתפעול הסיפור של מועד ג' בגלל מבצע צוק איתן.

עיסאווי פריג': למה אמרתם איזונים נוספים?

עיסאווי פריג': הייתם מציינים כאן

עיסאווי פריג': במפורש 18 מיליון שקלים למשגיחים ומעריכים.

עיסאווי פריג': למה אתם צריכים את הכותרת הזאת?

אלכס מילר: זה לא כל התקציב.

עיסאווי פריג': היא אומרת שזה הכול.

<משה שגיא: זה בנפרד.

עיסאווי פריג': אתם בסעיף שינויים מאוזנים נוספים.

<משה שגיא: ציינו מה הפירוט של השינויים המאוזנים.

<נעה היימן: יכול להיות שהיינו צריכים לפרט יותר.

ניסן סלומינסקי: מי בעד אישור פנייה מספר 208?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פנייה מספר 208 אושרה

ניסן סלומינסקי: ההעברה אושרה.

אלכס מילר: המשרד היחיד שיודע לעבוד.

ניסן סלומינסקי: פנייה מספר 209.

ניסן סלומינסקי: משרד התחבורה.

<יובל מזר: הפנייה מיועדת לביצוע שינויים פנימיים בתקציב השוטף של משרד התחבורה שמהותם בעיקר הסדרה טכנית של תקני הרכב ביחידות משרד התחבורה השונות.

<יובל מזר: השינוי נעשה לבקשת משרד התחבורה.

<יובל מזר: יש להדגיש שהפנייה לא מוסיפה לא כסף ולא תקנים למשרד אלא רק מסדירה בין היחידות השונות את רישום התקנים ואת המזומן.

עיסאווי פריג': מה בדיוק ההסדרה?

עיסאווי פריג': מה עובר למה?

<יובל מזר: למשל, 74 תקנים עוברים מהלשכה הראשית - למרות שהם היו רשומים עד עכשיו בלשכה הראשית - עוברים ומחולקים למשל לרשות הספנות והנמלים, לשם עוברים שלושים תקנים.

<יובל מזר: לשירות המטאורולוגי עוברים ארבעים תקנים נוספים.

<יובל מזר: עד כה במשך שנים היה רישום לא נכון במשרד התחבורה של תקני הרכב.

<יובל מזר: הגיע לשם תקציבן חדש שעושה סדר ברישום התקציבי של תקני הרכב ואנחנו מסדירים מחדש את הרישום הזה כדי שיהיה רישום מסודר.

<יובל מזר: בשנה הבאה בבסיס התקציב נסדר את הרישום.

<יובל מזר: זה רישום טכני.

ניסן סלומינסקי: מי בעד אישור פנייה מספר 209?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פנייה מספר 209 אושרה

ניסן סלומינסקי: הפנייה אושרה.

ניסן סלומינסקי: פנייה מספר 201.

<גיא הרמתי: פנייה מספר 210, משרד הרווחה.

<גיא הרמתי: הפנייה נועדה לתקצוב מספר פרויקטים במשרד הרווחה, פרויקטים ושירותים, ביניהם 12 מיליון שקלים לרשות לשיקום האסיר, על מנת להוציא אותם לתכנית חדשה, לדרך חדשה של הרחבת השירות ליותר אסירים משוחררים.

יצחק כהן: איך המבנה שלה היום?

<גיא הרמתי: אותו מבנה.

יצחק כהן: למה אותו מבנה?

<גיא הרמתי: כי הניסיון לרפורמה לא אושר על ידי הכנסת, על ידי ועדת הפנים.

<גיא הרמתי: לכן החליט המשרד להשאיר אותה באופן עצמאי אבל תחת אחריותו.

יצחק כהן: מה היקף התקציב שלה היום?

<גיא הרמתי: היום התקציב הוא 14 מיליון שקלים ועכשיו מוסיפים 12 מיליון שקלים, סכום שיתווסף לבסיס ב-2015.

<גיא הרמתי: בסך הכול התקציב יהיה כ-26 מיליון שקלים.

יצחק כהן: והמבנה נשאר אותו מבנה.

<גיא הרמתי: כן.

יצחק כהן: עם כל הבעייתיות.

<גיא הרמתי: הכנסת לא אישרה.

<גיא הרמתי: בנוסף, שמונה מיליון שקלים לתעסוקה מוגנת של נכים.

<גיא הרמתי: אלה המפעלים המוגנים של עבודות יזומות לנכים קשים.

<גיא הרמתי: עשרה מיליון שקלים לחירום, זה מה שמגיע בשירותים המרכזיים במשרד וזה בעקבות צוק איתן.

<גיא הרמתי: שבעה מיליון שקלים לתכנית לניצולי שואה, שאלה מועדונים חברתיים, נושא שעובר דרך הרשויות המקומיות.

<גיא הרמתי: כמו כן הסטה פנימית של שמונה מיליון שקלים בין השירות הקהילתי, בין השירות החוץ ביתי לבעלי פיגור לשירות הקהילתי לאותם אנשים מאחר שהוחלט שלגביהם הפתרון יהיה בקהילה כי הם נשארים בבתי המשפחות שלהם.

ניסן סלומינסקי: מי בעד אישור פנייה 210?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מספר 210 אושרה

ניסן סלומינסקי: הפנייה אושרה.

ניסן סלומינסקי: עמוד 44, פנייה מספר 220.

<דורון סמש: הפנייה הזאת מתקצבת הרשאה להתחייב למשרד לאזרחים ותיקים עבור שני פרויקטים: האחד הוא פרויקט של כיתות ותיקים, של אזרחים ותיקים שפעילים בכיתות בתי ספר, והשני הוא פרויקט והדרת פני זקן ואלה הם בני ובנות שירות לאומי שיושבים עם קשישים.

<דורון סמש: התכניות האלה מתחילות בספטמבר, ב-15, ולכן ההרשאה להתחייב ניתנת עכשיו עבור ההתחייבות.

סתיו שפיר: איזה גופים מפעילים?

אלכס מילר: ב-15 לספטמבר, הסיכוי שזה יעבוד, שואף לאפס.

<דורון סמש: הם מתחילים את ההתחייבויות כבר עכשיו.

סתיו שפיר: באיזה גופים מדובר?

סתיו שפיר: לאן עובר הכסף?

<דורון סמש: הכסף עובר למשרד לאזרחים ותיקים.

ניסן סלומינסקי: רק אז הוא מפרסם מכרז או קול קורא?

ניסן סלומינסקי: איך זה עובד?

<דורון סמש: אני חושב שהוא מעביר את זה בקול קורא אבל אני אשמח להפנות את השאלות למשרד עצמו.

סתיו שפיר: תעביר לנו תשובה.

ניסן סלומינסקי: בכל אופן, כרגע עדיין אין מישהו.

ניסן סלומינסקי: אני מבין שכל עוד לא אושר הכסף, אי אפשר לבחור.

<דורון סמש: למיטב ידיעתי, כן.

ניסן סלומינסקי: מי בעד אישור פנייה מספר 220?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מספר 220 אושרה

ניסן סלומינסקי: הפנייה אושרה.

בועז טופורובסקי: רביזיה.

יצחק כהן: למה?

עיסאווי פריג': כי זה לא משרד של יש עתיד.

עיסאווי פריג': זה ברור.

ניסן סלומינסקי: תכף נדבר על רביזיות.

ניסן סלומינסקי: נעשה אותן בשבוע הבא.

יצחק כהן: לא בשבוע הבא.

יצחק כהן: אחרי החג.

ניסן סלומינסקי: לא, אתה לא יכול.

ניסן סלומינסקי: יש כאן דברים שרוצים לשחרר לפני החג.

אלכס מילר: אפשר להעלות את הכול היום.

ניסן סלומינסקי: לא.

ניסן סלומינסקי: צריך להודיע מראש.

ניסן סלומינסקי: פנייה מספר 221.

<דורון סמש: פנייה שאנחנו מבצעים כל שנה.

<דורון סמש: על פי האמנות הבינלאומיות אנחנו מחזירים החזרי מס לנציגויות של מדינות זרות שנמצאות בישראל וגם לראשי הנציגויות.

<דורון סמש: כך האמנות המס הבינלאומיות חתומות.

יצחק כהן: גם הפטריארך בפנים?

<דורון סמש: אני מאמין שכן, אבל אני לא יודע.

יצחק כהן: אף אחד לא נהנה חוץ מהם.

<דורון סמש: למה?

<דורון סמש: כל שגרירות בישראל לא משלמת מע"מ.

עיסאווי פריג': את זה אתם יודעים.

עיסאווי פריג': למה אתם לא מכניסים לבסיס התקציב?

<דורון סמש: לא, אנחנו לא יודעים להעריך כמה הוצאות יהיו להם בישראל ואנחנו מבצעים לקראת סוף השנה התאמות בהתאם להיקף הרכישות שהם ביצעו.

עיסאווי פריג': אבל אתם יודעים מה קרה בשנים עברו.

<דורון סמש: נכון, אבל זה מאוד משתנה משנה לשנה.

ניסן סלומינסקי: אומרים לי שכנגד זה גם דיפלומטים ישראלים מקבלים בחו"ל את ההחזר.

ניסן סלומינסקי: אלה כנראה הסכמים שקיימים.

<דורון סמש: השאלה למה זה לא בבסיס התקציב היא נכונה, אבל המספר מאוד משתנה משנה לשנה.

עיסאווי פריג': משתנה בתדירות שמחייבת העברת תקציב?

<דורון סמש: אין לי כאן את המספרים של שנים קודמות, אבל למיטב ידיעתי זה משתנה באופן דרמטי.

ניסן סלומינסקי: בשינוי למה שאמרתי בהתחלה, בשבוע הבא, פרט לשתי העברות כספיות, יבואו גם הרביזיות.

עיסאווי פריג': מתי תהיה הישיבה בשבוע הבא?

ניסן סלומינסקי: ביום שני בשעה 12:00.

יצחק כהן: כשאתה הולך לקנות אתרוגים ולולב.

עיסאווי פריג': יש לנו חג.

חמד עמאר: אפשר ביום שלישי?

חמד עמאר: יש לנו חג.

חמד עמאר: אני לא אוכל להגיע.

ניסן סלומינסקי: מנצלים את זה שיש לנו ועדת חוץ וביטחון עם שר האוצר וכולי.

ניסן סלומינסקי: נדבר על זה.

סתיו שפיר: מתי שר האוצר מגיע לוועדה כפי שהובטח לנו?

ניסן סלומינסקי: הוא הודיע ברדיו, שמעתי בקולו, בגלי צה"ל, אחרי שאני דיברתי, שהוא ישמח מאוד להופיע בוועדה כדי להסביר.

סתיו שפיר: זה 2020?

ניסן סלומינסקי: לא יודע.

ניסן סלומינסקי: עוד לא קבעתי אתו.

ניסן סלומינסקי: הם בעצמם לא יודעים תשובות.

סתיו שפיר: הוא היה אמור גם לבוא ולדבר על חוק המע"מ.

ניסן סלומינסקי: זה בלי קשר.

ניסן סלומינסקי: לא יודע, הוא או מישהו אחר.

סתיו שפיר: לא.

סתיו שפיר: ההתחייבות כאן הייתה שהוא יגיע לדבר.

ניסן סלומינסקי: לא התחייבות.

ניסן סלומינסקי: הייתה בקשה.

סתיו שפיר: לשם מה הייתה ההסכמה להסיר את ההסתייגויות?

סתיו שפיר: הסרנו את הנימוקים על ההסתייגויות בתמורה לזה שיתקיים כאן דיון רציני בהצעה עם שר האוצר.

ניסן סלומינסקי: כן, יבוא מישהו רצינו, אבל לא הייתה פנייה לשר האוצר.

יצחק כהן: הוא קודם כל צריך להסביר לנו את פער העלויות.

יצחק כהן: יש פער של מיליארד ו-700 מיליון שקלי בין העלות שהוא אמר בציבור לבין מה שהמומחים אומרים.

ניסן סלומינסקי: אני לא רוצה לפתוח דבר שכרגע הוא מוקפא.

יצחק כהן: כשיפשיר, תפשיר גם את הפנייה.

ניסן סלומינסקי: אל תעירו ואל תעוררו את זה.

ניסן סלומינסקי: תמיד לא יהיה זמן.

ניסן סלומינסקי: מי בעד אישור פנייה מספר 221?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מספר 221 אושרה

ניסן סלומינסקי: הפנייה אושרה.

אלכס מילר: עכשיו יכולים לקנות רכבים.

אלכס מילר: אין בעיה.

ניסן סלומינסקי: לא, אלה לא רכבים.

ניסן סלומינסקי: פניות מספר 222 עד 224.

<מיכל גלברט רעות: הפנייה הזאת כוללת שלוש העברות תקציביות.

<מיכל גלברט רעות: הראשונה בהן היא העברה של עשרים מיליון שקלים לסוכנות החלל במשרד המדע, ללשכת המדען הראשי לטובת הפעלת תכנית חלל באמצעות המדען הראשי.

<מיכל גלברט רעות: העברה שנייה, עיקרה העברה ממטה תחליפי נפט לתחבורה של 4.5 מיליון שקלים למשרד המדע.

<מיכל גלברט רעות: העברה שלישית היא שינויים פנימיים בתוך לשכת המדען הראשי במשרד הכלכלה.

<מיכל גלברט רעות: אני אפרט בנושא.

<מיכל גלברט רעות: משרד המדע מתוקצב בגין תכנית חלל.

<מיכל גלברט רעות: חלק מתכנית חלל מאוד נרחבת של 180 מיליון שקלים.

ניסן סלומינסקי: שולחים מישהו לחלל?

<מיכל גלברט רעות: לא.

ניסן סלומינסקי: יש לי רשימה.

ניסן סלומינסקי: אני מבין שזה רק חד סטרי.

יצחק כהן: יש כאלה מהחלל שנמצאים כאן.

ניסן סלומינסקי: לא, יש כאלה שצריכים לשלוח.

<מיכל גלברט רעות: זאת תכנית רב שנתית כאשר עשרים מיליון שקלים בשנה הולכים לטובת מיזמים וחברות שעוסקות בתחום החלל.

<מיכל גלברט רעות: מי שמפעיל את התכנית זה המדען הראשי באמצעות ועדת מחקר שדנה בבקשות בתחום הזה.

<מיכל גלברט רעות: הדבר השני הוא מטה תחליפי נפט לתחבורה.

<מיכל גלברט רעות: מיליון ו-300 אלף הולכים לצרכי מדע בגין תכנית שנקראת אי-קומושן, שזאת קהילה לתחבורה חכמה ו-300 אלפי שקלים הולכים למלגות לחוקרים בתחום תחליפי נפט לתחבורה.

<מיכל גלברט רעות: 3.150 מיליון שקלים הם לפרס ראש הממשלה לחדשנות בנושא תחליפי נפט לתחבורה בהתאם להחלטת ממשלה 2790 מ-2011.

ניסן סלומינסקי: כתוב כאן שפרס ראש הממשלה?

<מיכל גלברט רעות: פרס ראש הממשלה.

<מיכל גלברט רעות: זה פרס מאוד יוקרתי של מיליון דולר.

<מיכל גלברט רעות: בנוסף, שינויים פנימיים בתקציב המדען הראשי.

ניסן סלומינסקי: מי בעד אישור פניות 222 עד 224?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פניות 222 עד 224 אושרו

ניסן סלומינסקי: הפניות אושרו.

ניסן סלומינסקי: מיכל, תודה רבה לך.

ניסן סלומינסקי: פנייה מספר 225.

<גיא הרמתי: הפנייה נועדה לשלושה נושאים עיקריים.

<גיא הרמתי: 3.600 מיליון שקלים ממינהלת תנופה למשרד הרווחה.

<גיא הרמתי: מיליון שקלים מהמשרד לביטחון פנים לצורך טיפול בקורבנות זנות.

<גיא הרמתי: 2.2 מיליון שקלים ממשרד האוצר לצורך הנגשת מעונות לנכים.

יצחק כהן: מה הקשר למינהלת תנופה?

<גיא הרמתי: חלק מהסיוע לקליטת המפונים הוא באמצעים חברתיים דרך משרד הרווחה, דרך הרשות המקומית לעובדים סוציאליים ייעודיים שמטפלים במפונים.

<גיא הרמתי: אני זוכר רק את מועצת נחל סורק אבל יש עוד כמה מועצות דרך הכסף הזה ממומן עובד תקן.

סתיו שפיר: כמה כסף הועבר לצורך הזה מאז ההתנתקות?

<גיא הרמתי: בשנתיים האחרונות כ-3.5 מיליון שקלים בשנה.

<גיא הרמתי: לפני כן זה היה קצת יותר אבל אני לא זוכר את הסכום.

<גיא הרמתי: בכל מקרה, זה לא היה יותר מעשרה מיליון שקלים.

סתיו שפיר: לכמה אנשים זה מספק סיוע בפועל?

<גיא הרמתי: לא יודע.

סתיו שפיר: זה היה גם בהעברה הקודמת ולא הספקתי לשאול אתכם, אבל מה לגבי מרכזי חוסן בדרום שלא קיבלו?

<גיא הרמתי: זאת החלטת הממשלה.

<גיא הרמתי: זה כסף קשיח שהוא קבוע והוא כ-13 מיליון.

סתיו שפיר: היו להם הוצאות הרבה יותר גבוהות במהלך צוק איתן ועדיין הם לא קיבלו על זה עדיין את הכסף.

<גיא הרמתי: לא.

<גיא הרמתי: הסיוע בצוק איתן היה שישה מיליון שקלים, תקציב חירום שיש למשרד בבסיס, ועוד עשרה מיליון שקלים שהעברתם היום, כסף שכבר הוצא בגלל שעת החירום.

<גיא הרמתי: זאת אומרת, 16 מיליון שקלים.

<גיא הרמתי: אני לא יכול להגיד שמה-16 מיליון האלה בהכרח יגיע למרכז החוסן עליו את מדברת כי זה יגיע להוצאות חירום לפי השיקול של המשרד ובעיקר לפי השיקול של הרשות המקומית.

סתיו שפיר: כמה יגיעו בסוף למרכזי חוסן?

<גיא הרמתי: אני לא יודע.

<גיא הרמתי: לא בדקתי.

סתיו שפיר: אתה יכול בבקשה לבדוק ולחזור אלי?

<גיא הרמתי: כן.

<גיא הרמתי: אני יכול.

ניסן סלומינסקי: מי בעד אישור פנייה מספר 225?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מספר 225 אושרה

ניסן סלומינסקי: הפנייה אושרה.

ניסן סלומינסקי: פנייה מספר 226.

סתיו שפיר: הביצוע של התקציב הזה הוא ביצוע מאוד נמוך.

יצחק כהן: את לוקחת את הפרוטוקול של הישיבה הזאת לבג"ץ.

יצחק כהן: אני דרשתי שיהיו יועצים משפטיים.

סתיו שפיר: אני גם לוקחת אותך לבג"ץ.

יצחק כהן: לא יקבלו אותי.

יצחק כהן: אסור לי להופיע שם.

יצחק כהן: ניגוד עניינים.

<משה גראזי: מנהל מינהלת הביוב הארצית ברשות המים.

<משה גראזי: הפנייה מתייחסת להתאמות שכר, פרישה, שעות נוספות, העסקת סטודנטים במקום תקנים ותמיכה בנכים וניצולי שואה לעניין תעריפי המים בהתאם לתקנות.

<משה גראזי: זה עיקר הפנייה.

<משה גראזי: בנוסף יש עוד סעיפים קטנים.

ניסן סלומינסקי: נכי צה"ל או נכים רגילים?

<משה גראזי: נכים רגילים, לפי ביטוח לאומי.

<משה גראזי: וניצולי שואה שהם בנוסף.

ניסן סלומינסקי: מי בעד אישור פנייה מספר 226?

ניסן סלומינסקי: מי נגד?

ניסן סלומינסקי: מי נמנע.

ניסן סלומינסקי: בעד – רוב

ניסן סלומינסקי: פנייה מספר 226 אושרה

ניסן סלומינסקי: הפנייה אושרה.

ניסן סלומינסקי: פניות מספר 227 עד 231.

<משה גראזי: הפנייה הזאת מתייחסת למפעלי מים.

<משה גראזי: אלה בעיקר השתתפויות של משרדים אחרים בהקמה של מתקני טיפול בשפכים, מה שנקרא מט"שים.

<משה גראזי: בעיקר להסרת חסמי פיתוח.

<משה גראזי: אנחנו מדברים על מספר מט"שים מרכזיים כאשר האחד הוא מט"ש איילון שבמרכז הארץ על כביש 431, ליד מפעל נשר.

ניסן סלומינסקי: מט"ש זה מפעל טיהור שופכין.

<משה גראזי: מכון, מתקן או מפעל.

<משה גראזי: מט"ש שוקת שלמעשה מטפל ברוב השפכים שנזרמים מחברון וסביבותיה.

<משה גראזי: יש גם בג"ץ תלוי כנגד המדינה בעניין הזה.

<משה גראזי: מט"ש עירון לעיר חריש שאמור לצאת להרחבה.

<משה גראזי: יש עוד כמה מאספים כמו מאסף געתון שאמור לתת פתרון למעלות ופיתוח צפוי של משרד השיכון.

<משה גראזי: מדובר על העברה של רמ"י, משרד השיכון ומשרד הביטחון למינהלת הביוב, ליחידה שלנו.

יצחק כהן: מה קורה בשומרון?

יצחק כהן: המט"ש המשותף לפלשתינאים.

<משה גראזי: איזה?

יצחק כהן: יש איזה מט"ש שקיבלו מימון זר והוא לא מתקדם.

<משה גראזי: יש בחברון.

בועז טופורובסקי: יש ליד עמק חפר.

<משה גראזי: מה שנקרא בשכם.

יצחק כהן: כן.

<משה גראזי: הוא עובד לא רע.

יצחק כהן: הוא הוקם?

<משה גראזי: הוא הוקם.

יצחק כהן: מי הקים אותו?

<משה גראזי: הפלשתינאים במימון מדינות תורמות, אבל העניין הוא שעדיין אין ניצול למעשה לקולחין שמופקים ויש עוד ישובים במורד הנחל שהם לא מחוברים למערכת הביוב ולכן עדיין המים שמגיעים הם שפכים וקולחין.

סתיו שפיר: במענקים לתאגידי מים וביוב התחלנו את השנה עם 382 מיליון שקלים ועכשיו הסכום יורד ל-267 מיליון שקלים.

<משה גראזי: את מדברת על הוצאה?

סתיו שפיר: על הוצאה.

סתיו שפיר: מה זה אומר?

<משה גראזי: מכיוון שהביצוע בדרך כלל בפרויקטי תשתית מתפרס על פני מספר שנים, אנחנו פשוט מפנים מזומנים.

סתיו שפיר: אבל המענקים לתאגידי המים, זאת המשמעות שלהם?

<משה גראזי: לא.

<משה גראזי: יש כמה סוגי מענקים.

<משה גראזי: יש מענקים שהם מענקי תאגוד שניתנו לרשויות מקומיות להצטרפות להליך התאגוד ולתאגידי מים וביוב כדי שהם יקימו בעיקר מערכות מים.

<משה גראזי: רוב המענקים שניתנים היום הם עבור פיתוח תשתיות ביוב, בעיקר לצורך חסמי פיקוח, זיהום סביבה ובעיות תברואתיות.

<משה גראזי: הפנייה הזאת כולה למעשה היא הרשאות, כלומר, להקמת מתקנים חדשים והרשאה להתחייב.

בועז טופורובסקי: יש ליד כפר ברא וחורשים איזה שדרוש של המט"ש, נכון?

<משה גראזי: נכון.

בועז טופורובסקי: זה מתקדם?

<משה גראזי: זה סיפור היסטורי.

<משה גראזי: לפני ארבעה חודשים אישרנו בוועדת השקעות את הפרויקט הזה שהוא הפרויקט הכי גדול מבחינת ההיקף והוא יצא למכרז.

<משה גראזי: יש קבלן זוכה ובימים הקרובים אנחנו נוציא אישור.

ניסן סלומינסקי: זה אושר בזמנו.

<משה גראזי: אלה מתקנים נוספים שאמורים לפתור חסמים.

ניסן סלומינסקי: מי בעד אישור פניות 227 עד 231?

ניסן סלומינסקי: בעד – רוב

ניסן סלומינסקי: פניות ממספר 227 עד 231 אושרו

ניסן סלומינסקי: הפניות אושרו.

ניסן סלומינסקי: פנייה מספר 237, בעמוד 68, משרד התקשורת.

ניסן סלומינסקי: יש כאן מישהו ממשרד התקשורת?

יצחק כהן: לא.

יצחק כהן: אין כאן אף אחד.

ניסן סלומינסקי: חבל.

ניסן סלומינסקי: פנייה מספר 238 נמשכה?

<קריאה: כן.

ניסן סלומינסקי: פניות 239 עד 240?

<קריאה: גם הן נמשכו.

ניסן סלומינסקי: גמר חתימה טובה, סליחה ומחילה ושיימלאו כל משאלות לבנו הפרטיות והכלליות לטובה.

ניסן סלומינסקי: שתהיה הרבה בריאות.

ניסן סלומינסקי: יום שני ב-12:00 רביזיות והעברות.

ניסן סלומינסקי: תודה רבה.